Azərbaycan Dağlıq Qarabağda kürd terrorçularının hərbi dəstələrinin yerləşdirilməsi barədə məlumatın araşdırılmasını tələb edir\n5 Dekabr 2007 12:00 (UTC+04:00)\nAzərbaycan, Bakı / Trend , müxbir S.Ağayeva / Azərbaycan beynəlxalq təşkilatlardan Azərbaycanın Ermənistan tərəfindən işğal olunmuş Dağlıq Qarabağ ərazisində terror təşkilatı olan Kürd Fəhlə Partiyasının (KFP) hərbi dəstələrinin yerləşdirilməsi barədə məlumatın araşdırılmasını tələb edir.\n"Dünya ictimaiyyəti və beynəlxalq təşkilatlar bu problemə xüsusi diqqət yetirməli və yayılmış məlumatı araşdırmalıdırlar" - deyə çərşənbə axşamı Azərbaycan Prezidenti İcra Aparatanın beynələxlaq əlaqələr şöbəsinin müdiri Novruz Məmmədov Trend ə müsahibəsində bildirib.\nSon vaxtlar Türkiyənin kütləvi informasiya vasitələrində İraqın şimalından sıxışdırılıb çıxarılmış terror təşkilatı KPF-nin özünə yeni sığınacaq axtarması və partiyanın, erməni mənşəli döyüşçülərin öz bazalarını ermənilərin işğal etdiyi Dağlıq Qarabağ ərazisində yerləşdirməsi barədə məlumat yayıb. Türkiyə KİV-nin məlumatına görə, rəsmi İrəvan KFP-nin hərbi hissələrinin yerləşdirilməsinə icazə verib.\nMəmmədovun sözlərinə görə, Azərbaycan Ermənistanın, qanunsuz olaraq, Dağlıq Qarabağ ərazisində Suriya və İraqdan olan gəlmələrin yerləşdirməsi ilə bağlı sübutlara malikdir, indi isə Ermənistan orada KFP-nin terrorçularını da yerləşdirməyi planlaşdırır. " Məlumat təsdiq olunarsa, Ermənistan beynəlxalq təşkilatlar qarşısında məsuliyyətə cəlb olunmalıdır" - deyə Məmmədov qeyd edib.\nMəmmədovun sözlərinə görə, İraqın şimalında və Türkiyədə terror təşkilatlarırın fəallaşması Azərbaycanı narahat edir və Türkiyə prezidenti və Baş nazirinin Azərbaycana son dövrlərdə baş tutan səfəri zamanı tərəflər terrorizmlə mübarizədə qarşılıqlı dəstək göstərməyi və əməklaşlıq etməyi təsdiq ediblər.


19 Mart 2017 – Novator.az\nDövlət başçısı İlham Əliyevin 17 mart sərəncamı ilə Əmək Münasibətlərinin Tənzimlənməsi və Koordinasiyası Komissiyası yaradılıb. Komissiyanın sədri Əli Əhmədov (baş nazirin müavini), üzvləri Səlim Müslümov (əmək və əhalinin sosial müdafiəsi naziri), Fazil Məmmədov (vergilər naziri), Şahin Mustafayev...\nPrezident İlham Əliyev “İnformasiya, informasiyalaşdırma və informasiyanın mühafizəsi haqqında”, “Telekommunikasiya haqqında” qanunlara dəyişiklikləri təsdiqləyib. Novator.az bildirir ki, “İnformasiya, informasiyalaşdırma və informasiyanın mühafizəsi haqqında” qanunda yeniliyə görə, internet informa...\nPrezident: “Biz bu vəziyyətlə heç vaxt barışmayacağıq”\n“Azərbaycan bayrağı Şuşada da, Xankəndidə də dalğalanacaq”. Prezident İlham Əliyev martın 18-i Bakıda keçirilən Novruz şənliyində belə deyib. Novator.az-ın məlumatına görə, dövlət başçısı qeyd edib ki, əldə edilmiş uğurlar ölkəni gücləndirir, gələcəyə nikbinliklə baxmaq üçün əsas verir, eyni zamanda...


Ən son texnoloji yeniliklər təqdim olunub - Xəbərlər - IKT\n5199 sa sa sa\nƏn son texnoloji yeniliklər təqdim olunub 18.12.2015 15:00 / Konfranslar, İclaslar\nMəlum olduğu kimi, son illər informasiya texnologiyaları cəmiyyətin inkişafına təsir göstərən əsas amillərdən birinə çevrilib. Hazırda elmi-texniki tərəqqi nəticəsində icad edilmiş texnologiyaların sayı durmadan artır.\nAMEA İnformasiya Texnologiyaları İnstitutunun elmi seminarında təqdim edilən məruzələrdən biri də məhz ən son texnoloji yeniliklərə həsr olunmuşdur. Tədbirdə şöbə müdiri Şakir Mehdiyev İKT sahəsində baş verən yeniliklərlə bağlı məruzəni təqdim edib. O, dünyada ilk dəfə olaraq Kolumbiya Universitetinin Mühəndislik məktəbinin (Nyu-York) alimləri tərəfindən yaradılmış bioloji orqanizmlərə oxşar, canlı hüceyrələrdən qidalanan inteqral sxemlər barədə məlumat verib.\nŞ.Mehdiyev qeyd edib ki, “Western Digital” şirkəti dünyada ilk dəfə “HelioSeal” texnologiyasından istifadə etməklə hazırlanmış və informasiya həcmi 10 terabayt olan sərt diski satışa çıxarıb. Onun sözlərinə görə, belə disklər enerjiyə 23 faiz qənaət etməyə kömək edir. Onların yaddaşının 2020-ci ilədək 50 terabayta çatdırılması nəzərdə tutulur.\nŞöbə müdiri son dövrlər İKT mütəxəssislərinin diqqət mərkəzində olan Li-Fi simsiz rabitə şəbəkəsi barədə məlumat verib. “Velmenni” şirkətinin bir neçə ofisində bu şəbəkəni sınaqdan keçirildiyini söyləyib. Qeyd edib ki, şirkət yeni texnologiya ilə 1 Gbit/san sürət əldə etməyə müvəffəq olub. Bu da orta statistik Wi-Fi şəbəkəsi ilə müqayisədə 100 dəfə çox sürət deməkdir. Bu şəbəkədə məlumatların nanosaniyələr içində LED işıqlar vasitəsilə ötürüldüyünü diqqətə çatdıran Ş.Mehdiyev texnologiyanın yaxın 3-4 il ərzində istifadəyə verilməsinin nəzərdə tutulduğunu qeyd edib.\nŞöbə müdiri “Neverware” şirkəti tərəfindən orta məktəblərdə istifadə müddəti başa çatmış kompüter və noutbuklardan yararlanmaq məqsədilə yaradılmış “Chromium”a əsaslanan bulud əməliyyat sistemi – “CloudReady” barədə danışıb. Məruzəçinin bildirdiyinə görə, bu əməliyyat sistemi 8 ildən daha çox istifadə olunmuş istənilən fərdi kompüteri yeni kompüterə çevirmək imkanına malikdir.\nBu yaxınlarda Yaponiyanın paytaxtı Tokio şəhərində keçirilən “Eco-Products 2015” adlı beynəlxalq sərgidən söz açan Ş.Mehdiyev burada dünyanın aparıcı şirkətlərindən olan “Epson” tərəfindən kağızları təkrar emal edən “PaperLab” adlı ilk yığcam qurğunun təqdim olunduğunu vurğulayıb. Qeyd edib ki, bu qurğu 8 saata A4 formatında 6720 vərəq emal edir.\nŞöbə müdiri, həmçinin yapon şirkəti “Panasonic Corporation” tərəfindən hazırlanmış “Megahonyaku” adlı meqafonun imkanlarından bəhs edib. Real vaxt rejimində müxtəlif dillərdə danışan şəxslərin nitqini tərcümə etmək imkanına malik meqafonun əsasən hava limanı və vağzalda çalışan işçilər üçün nəzərdə tutulduğunu söyləyib. Onun sözlərinə görə, meqafon 3 dildə səsləndirilmiş ifadəni tərcümə edə və bu tərcüməni ardıcıllıqla ucadan səsləndirə bilir. Bundan başqa, “Megahonyaku” fövqəladə hallar baş verərsə, vacib məlumatları ötürmək imkanına malikdir.\nMəruzəçi, həmçinin gələcəyin yüksəksürətli naqilsiz şəbəkəsi adlandırılan “pCELL”, o cümlədən “CryptoLocker” proqramı haqqında da ətraflı məlumat verib.


Türkiyə bunu edərsə, SƏRT CƏZALANDIRILACAQ - Detallar AÇIQLANDI - son xeberler\nAvropa İttifaqı Şərqi Aralıq dənizindəki enerji axtarışlarını qanunsuz aldandırdığı Türkiyəyə sanksiya tətbiq edəcək.\nSonxeber.az publika.az-a istinadən xəbər verir ki, "Röyters" agentliyi sanksiyaların siyahısını dərc edib.\nSanksiya paketində nəzərdə tutulanlar:\n- Aİ Genişləndirilmiş Hava Nəqliyyatı Razılaşması görüşləri təxirə salınacaq.\n- Türkiyə ilə ali səviyyəli dialoq kəsiləcək.\n- Türkiyəyə ittifaqa daxil olmaq prosesində verilən yardımın 2020-ci ildə kəsilməsi dəstəklənəcək.\n- Avropa Sərmayə Bankından Türkiyəyə verilən dəstək nəzərdən keçiriləcək.\n- Türkiyə enerji axtarışlarına davam edərsə, daha sərt tədbirlər görüləcək.\nSanksiyaların ilk versiyası bu gün Avropa İttifaqına üzv ölkələrin səfirlərinin qatılacağı toplantıda müzakirə ediləcək. Gələn həftə isə Aİ Xarici İşlər Nazirləri Toplantısında gündəmə salınacaq. Qəbul ediləcəyi təqdirdə sanksiyalar tətbiq olunmağa başlanacaq.\nQeyd edək ki, Türkiyənin Şərqi Aralıq dənizindəki enerji axtarışları Yunanıstan, İsrail, ABŞ və Cənubi Kipri narahat edir.\nSiyasət Baxılıb: 2721 Tarix: 11 iyul 2019\nNəqliyyat, Rabitə və Yüksək Texnologiyalar Nazirliyi mülki pilotsuz uçan aparat (PUA) sistemlərinin istismarına dair qaydaların layihəsini hazırlayacaq.. . Baş Nazir Novruz Məmmədov bununla bağlı müvafiq sərəncam imzalayıb.. . Sərəncama əsasən, Nəqliyyat, Rabitə və Yüksək Texnologiyalar Nazirliyi Ədliyy


Qənirə Paşayeva Türkiyədə "Ailə, Toplum və Dövlət" simpoziumunda geniş məruzə ilə çıxış etdi\n18/10/2017 [17:54] - Cəmiyyət - ( 1123 dəfə baxılıb)\nMillət vəkili Q.Paşayeva Türkiyədə Vuslat Platformunun təşkilatçılığı, Üsküdar bələdiyyəsinin dəstəyi ilə keçirilən çox sayda tanınmış dövlət adamı, aydın və elm adamlarının qatıldığı və 3 gün davam edən simpoziumda geniş məruzə ilə çıxış edib.\nOrtaq tariximizi, mədəniyyətimizi uşaqlarımıza çox kiçik yaşlardan öyrətməliyik deyən millət vəkili bildirib ki, bütün Türk dövlət və toplumlarında orta məktəblərdən başlayaraq universitetlərdə ortaq Türk tarixinin oxudulmasına böyük ehtiyac var və Türk dövlət və toplumları, onların aydınlarını bu məsələyə daha böyük diqqət yetirməyə çağırıb. Bizim birliyimizə, onun güclənməsinə çox böyük ehtiyac var deyən millət vəkili Q.Paşayeva bildirib ki, ortaq tariximizin, mədəniyyətimizin gənclərimizə daha geniş öyrədilməsi istiqamətində çalışmaları daha da artırmağa böyük ehtiyac var. Bu istiqamətdə uşaq ədəbiyyatının genişlənməsinə, lazımsız mövzular deyil, məhz bu mövzular ətrafında proqramların, filmlərin və teleserialların artmasına ehtiyac var deyən millət vəkili Q.Paşayeva gənclərin milli duyğu və düşüncə içində savadlı böyüməsində ailənin rolu ilə yanaşı cəmiyyətin üzərinə düşən öhdəliklərlə də bağlı geniş məruzə edib.\nQ.Paşayeva Türk dünyası siyasətçilərinə, aydınlarına, alimlərinə, QHT və KİV-lərinə səslənərək topluma örnək olaraq bugünki və gələcək nəsillərə birlik və bərabərliyimizin nə qədər vacib və önəmli olduğunu daha çox anlatmalıyıq deyib: "Bunun üçün isə ilk növbədə biz biri-birimizi daha yaxından tanımalıyıq, ortaq tariximizi, köklərimizi, mədəniyyətimizi, ədəbiyyatımızı, musiqimizi, keçmiş və bu günümüzü, problemlərimizi, gələcəyə baxışlarımızı gənclərimizin daha yaxşı bilməsinə çalışmalıyıq".\nBu gün Türk dünyasının müxtəlif bölgələrində türk kökənli insanların yaşadığı ağrılardan, əziyyət çəkdiyi problemlərdən danışan millət vəkili Qənirə Paşayeva güc birlikdədir və birlikdə bizə qarşı ədalətsizliklərə qarşı daha güclü mübarizə apara bilərik deyib: "Azərbaycan bizim olduğu qədər sizin, Türkiyə də buradakı insanımız qədər bizim, sizin yaşadığınız o gözəl yurdlarımız da sizin olduğu qədər də bizimdir, bizim də Vətənimizdir. Bu düşüncəyə və birliyə gəncliyimizin daha çox sahib olması gərəkir və inanıram ki, gənclərimizin əksəriyyəti məhz bu ruh və düşüncəyə sahib olacaqlar".\nQ.Paşayev çıxışında Azərbaycanın və Türk dünyasının ən böyük problemlərindən olan Qarabağ problemindən də danışaraq bildirib ki, harada doğulmasından və harada yaşamasından asılı olmayaraq hər bir Türk insanı Qarabağ həqiqətlərinin dünyaya çatdırılması üçün çalışmalıdır. Bir türk xalqının, toplumunun problemi, bütün türk xalqlarının ortaq problemidir. Ona görə də Türk dünyasıyla bağlı məsələlərdə bir-birimizə hər zaman böyük dəstək olmalıyıq. Bu məsələdə ailələrimizin, müəllimlərimizin, aydınlar, şair, yazar, QHT-ı və jurnalistlərin üzərinə çox böyük missiya düşdüyünü xüsusi vurğulayan millət vəkili Qənirə Paşayeva onları daha fəal olmağa çağırıb. Tədbir çərçivəsində Q.Paşayeva bir sıra QHT və KİV rəhbərləri, aydınlarla da görüşüb, geniş fikir mübadiləsi aparılıb və jurnalistlərin suallarını cavablandırıb.\nTədbir çərçivəsində etdiyi çıxışlardan birinə bu linkdə baxa bilərsiniz.


Münaqişənin başlanması - Azerbaijan.az\nErmənilərin Azərbaycan torpaqlarına, o cümlədən Dağlıq Qarabağa qarşı iddiaları onların "Böyük Ermənistan" yaratmağa yönəlmiş strateji planlarının tərkib hissəsidir. Ona görə də ermənilər "ənənələrinə" sadiq qalaraq, həmişə əlverişli şərait yaranan kimi bu planın reallaşdırılması uğrunda mübarizəyə başlamışlar. SSRİ-də 1985-ci ildə ermənipərəst M.S.Qorbaçovun hakimiyyətə gəlməsilə erməni separatçıları növbəti dəfə yenidən fəallaşdılar.\nBu dəfə sovet rəhbərliyinin silahlı erməni separatçılarını — terrorçularını himayə və müdafiə etdikləri daha tez aşkara çıxdı. Dağlıq Qarabağ Muxtar Vilayəti ilə bağlı məxfi planı həyata keçirmək üçün M.S.Qorbaçov, ilk addım olaraq, onun qarşısında ən qüdrətli maneə olan Heydər Əliyevi Siyasi Bürodan uzaqlaşdırdı. Bundan az sonra, 1987-ci ilin noyabrında Qorbaçovun komandasına daxil olan erməni akademik A.Aqanbekyan Parisdə Dağlıq Qarabağ barədə sovet rəhbərliyinə təklif verdiyini, yenidənqurma və demokratiya şəraitində bu problemin həllini tapacağına ümid etdiyini bildirdi. Əvvəllər gizli fəaliyyət göstərən erməni "Qarabağ Komitəsi", onun Dağlıq Qarabağ Muxtar Vilayətindəki separatçı-terrorçu təşkilatı "Krunk" (Durna) açıq işə keçdi, "Miatsum" (Birləşmə) hərəkatı formalaşdırıldı. Bu hərəkat Ermənistan, Dağlıq Qarabağ Muxtar Vilayəti, Moskva rəhbərliyi, SSRİ və dünya ermənilərinin potensialına arxalanırdı. Hadisələr 1988-ci ilin fevralından daha aqressiv məcraya yönəldi. Fevral günlərində İrəvanda və Stepanakertdə separatçılar və erməni millətçilərinin mitinqlər dalğası başladı. Fevralın 20-də Dağlıq Qarabağ Muxtar Vilayəti Sovetinin sessiyası vilayətin statusuna baxılması haqqında Azərbaycan SSR Ali Sovetinə müraciət etdi.\nBu fakt ermənilərin 1945-ci ilin noyabrı ilə müqayisədə taktikanı dəyişdirdiklərini göstərirdi. Onlar II Dünya müharibəsindən ötən dövr ərzində apardıqları intensiv təbliğat sayəsində və xarici ölkələrdəki güclü erməni diasporunun köməyi ilə dünya ictimaiyyətində Dağlıq Qarabağ barədə yanlış rəy yarada bilmişdilər. Ona görə bu dəfə iddialarını bağlı qapılar arxasından meydanlara çıxarmaq yolunu tutdular. Azərbaycanın o zamankı rəhbərliyi və geniş ictimaiyyəti isə erməni separatçılarının və onların müdafiəçilərinin yeni taktikası qarşısında hazırlıqsız idi. Fevralın 24-də Əsgəran rayonunda erməni separatçıları — terrorçuları tərəfindən iki azərbaycanlı gəncin qətlə yetirilməsi, 19 nəfərin yaralanması da ermənilərin planlarına qarşı düşünülmüş siyasi xətt hazırlanması ilə nəticələnmədi. Fevralın sonlarında artıq Azərbaycanın böyük sənaye şəhəri olan Sumqayıtda erməni xüsusi xidmət orqanları və SSRİ Dövlət Təhlükəsizlik orqanlarının iştirakı ilə əvvəlcədən hazırlanmış qəsdlər törədildi. Çox keçmədən Sumqayıt hadisələrinin nə üçün törədildiyi aydın oldu. Əvvəlcədən planlaşdırıldığı kimi, bu hadisədən dərhal Ermənistanda yaşayan azərbaycanlılara qarşı və Dağlıq Qarabağ Muxtar Vilayətinin Azərbaycan SSR tərkibindən qoparılıb çıxarılması üçün istifadə edildi. "Martın 10-da İrəvandan cənubda azərbaycanlılara məxsus Mehmandar kəndinin 4 sakini qətlə yetirildi. Martın 25-də Ararat rayonunun azərbaycanlı kəndlərində 100-dən çox ev talan edilib yandırıldı, əhalisi qovuldu. Mayın ortalarında İrəvan yaxınlığındakı Azərbaycan kəndlərinə yenidən basqın edildi…." Tarixdə azərbaycanlılara qarşı dəfələrlə təkrar olunmuş erməni vəhşilikləri və soyqırımları yenidən tüğyan etməyə başladı.\nSeparatçı-terrorçu erməni vəhşiliklərinin baş alıb getdiyi bu dövrdə Sovet İttifaqı Kommunist Partiyası Mərkəzi Komitəsi və Sovet hökumətinin vəziyyətin real qiymətləndirilməsində maraqlı olmaması da aydın şəkildə üzə çıxdı. "1988-1995-ci illərdə Azərbaycan SSR-in Dağlıq Qarabağ Muxtar Vilayətinin sosial-iqtisadi inkişafını sürətləndirmək tədbirləri haqqında" 1988-ci il 24 mart tarixli qərar bilərəkdən məsələnin separatçılıq aktı olmasını ört-basdır etməyə yönəlmişdi. Belə bir dəstək erməni separatçılarını daha da ruhlandırdı və onların təcavüzkarlığını daha da artırdı. Moskva qarşısında mütilik nümayiş etdirən Ə.Vəzirov başda olmaqla, Azərbaycan rəhbərliyi öz xalqına xəyanət, təcavüzkara isə güzəşt mövqeyi tuturdu. Nəhayət, Moskva Dağlıq Qarabağ Muxtar Vilayətini Azərbaycan SSR-in tərkibindən çıxartmaq istiqamətində daha bir addım atdı: SSRİ Ali Soveti Rəyasət Heyəti 1989-cu il yanvarın 12-də "Azərbaycan SSR-in Dağlıq Qarabağ Muxtar Vilayətində xüsusi idarəçilik formasının tətbiqi haqqında" qərar qəbul etdi. Məqsəd aydın idi: Dağlıq Qarabağ Muxtar Vilayətində yaradılmış Xüsusi İdarə Komitəsi Muxtar Vilayətin Azərbaycandan alınıb Ermənistana verilməsini təmin etməli idi. Lakin bunu başa düşən Azərbaycan xalqının demokratik mübarizəsi nəticəsində noyabrın 28-də Xüsusi İdarə Komitəsi ləğv edildi. Ancaq bunun əvəzində yeni bir qurum — Təşkilat Komitəsi yaradıldı. Ermənistan SSR bu vəziyyətdən istifadə edərək dekabrın 1-də Dağlıq Qarabağın Ermənistana birləşdirilməsi haqqında antikonstitusion qərar qəbul etdi. Bu Ermənistan tərəfindən Azərbaycan SSR-in ərazi bütövlüyünə qarşı açıq hüquqi müdaxilə aktı idi. Moskva, gözlənildiyi kimi, bu kobud müdaxilə faktına da göz yumdu. Bununla vəziyyət daha da kəskinləşdi. Bu dəfə Qorbaçov başda olmaqla, SSRİ rəhbərliyi Azərbaycana qarşı daha dəhşətli bir cinayətə əl atdı. Əsas hədəf kimi Bakı seçildi. Sovet dövləti öz vətəndaşları qarşısındakı konstitusiya öhdəliyini pozaraq ən müasir texnika və silahlarla silahlanmış iri qoşun kontingenti yeritməklə 1990-cı il yanvarın 19-dan 20-nə keçən gecə Bakıda qanlı qırğın törətdi. Bakı qırğınında canlı qüvvə kimi erməni əsgər və zabitlərindən də geniş istifadə olundu. Lakin 20 Yanvar qırğını Azərbaycan xalqının iradəsini qıra bilmədi, əksinə respublikanın istiqlaliyyəti və ərazi bütövlüyü uğrunda mübarizəni daha da gücləndirdi. 20 Yanvar qırğınının səhəri günü Moskvadakı Azərbaycan nümayəndəliyinə gəlib sovet rəhbərliyinin cinayət əməllərini qətiyyətlə ifşa edən Heydər Əliyev Azərbaycan xalqının bu ədalətli mübarizəsinin — Qurtuluş savaşının önünə keçdi. 1991-ci il avqustun 30-da Azərbaycan SSR Ali Soveti dövlət müstəqilliyinin bərpa edilməsi haqqında bəyanat qəbul etdi, oktyabrın 18-də isə dövlət müstəqilliyi haqqında Konstitusiya aktı qəbul olundu. Dağlıq Qarabağın erməni separatçıları da yaranmış vəziyyətdən istifadə edərək siyasi təşkilatlanmanı davam etdirirdilər. Onlar 1991-ci ilin sentyabrında "Dağlıq Qarabağ Respublikası" adlanan oyuncaq qurumun yaradıldığını elan etmişdilər. Azərbaycan Respublikası həmin qurumu tanımaqdan imtina etmiş, noyabr ayının 26-da isə Dağlıq Qarabağ Muxtar Vilayətinin statusu ləğv olunmuşdu.\n1991-ci ilin sonlarında SSRİ-nin dağılması ilə keçmiş sovet məkanında yeni geosiyasi şərait yarandı. Ermənistan, faktiki olaraq, Azərbaycana qarşı açıq və ədalətsiz müharibəyə başladı. Ermənistanın hərbi birləşmələri Azərbaycanın sərhədlərini pozub, Qarabağa daxil oldular və Dağlıq Qarabağın erməni separatçıları-terrorçuları ilə birləşərək Azərbaycan torpaqlarının işğalına başladılar.


Turan Cavidin vəfatından 16 il ötür - Xəbərlər - Humanitar Elmlər Bölməsi\nTuran Cavidin vəfatından 16 il ötür\nSen 14, 2020 | 12:20 / Müsahibələr, çıxışlar\nSentyabrın 12-də böyük Azərbaycan şairi və dramaturqu Hüseyn Cavidin qızı, görkəmli muzeyşünas, teatrşünas, mətnşünas, Əməkdar mədəniyyət işçisi, Prezident təqaüdçüsü Turan Cavidin vəfatından 16 il ötür. Kiçik yaşlarından həyatın ən sərt üzünü görən, atasının təmiz adının əbədiləşməsi uğrunda qətiyyətlə mübarizə aparan, 81 il ömür sürüb, yalnız vəfatından sonra Cavid məqbərəsində əbədi rahatlıq tapan Turan xanım üzərinə düşən həyat missiyasını ləyaqətlə yerinə yetirən vətənpərvər ziyalı, xeyirli övlad idi.\n1950-ci ildə Azərbaycan Dövlət Teatr İnstitutundan (indiki Mədəniyyət və İncəsənət Universiteti) məzun olduqdan sonra elmi-pedaqoji fəaliyyətlə məşğul olan, respublikamızın mədəni həyatında fəal iştirak edən Turan Cavid Cavidlər ailəsinə məxsus materialları mühafizə edib ədibin ev muzeyinin yaradılmasına nail olub, 1991-ci ildən ömrünün sonunadək Hüseyn Cavidin Ev Muzeyinin direktoru vəzifəsində işləyib. O, bu muzeyin işinin təşkili və əsas ekspozisiyasının tərtibi ilə yanaşı, atası, böyük ədib Hüseyn Cavidin irsinin toplanılmasında, tədqiq və təbliğində də əvəzsiz xidmətlər göstərib. Belə ki, Turan xanım Hüseyn Cavidin 1958-ci ildən 2004-cü ilədək nəşr edilən bütün kitablarının tərtibçisi olub, Cavidin əsərlərinə həm dil, həm də məna baxımından edilmiş müdaxilələri aradan qaldırıb, onların orijinal mətnini bərpa edib.\nBu gün qürurla deyə bilərik ki, Hüseyn Cavid üslubunu, təkraredilməz, unikal bədii dilini qorumaqla ədibin müfəssəl beşcildliyini hazırlayıb oxucuların ixtiyarına vermək və Bakının mərkəzində, bir vaxtlar Cavidlər ailəsinin yaşadığı mənzildə şairin ev-muzeyini yaratmaq Turan xanımın atasının ruhu və xalqımız qarşısında ən böyük xidməti olub.\nHazırda vaxtı ilə Turan Cavidin rəhbərlik etdiyi muzeyin fondunda onun həyat və yaradıcılığına işıq tutan kifayət qədər material mühafizə olunur. Onun fədakar elmi-ictimai fəaliyyəti, şəxsiyyəti barədə 100-ə yaxın yazılı mətn, 300-dən artıq foto və sənəd muzeyin hazırkı direktoru, filologiya elmlər doktoru Gülbəniz Babaxanlının tərtibçisi olduğu və 2014-cü ildə nəfis şəkildə çap olunan “Turan Cavid. Ömür səlnaməsi” adlı kitaba daxil edilib. Bu kitab hər zaman muzeyi ziyarət edən qonaqlar tərəfindən maraqla qarşılanır. Ziyarətçilər onun həyat tarixçəsini həm qürur, həm də nisgillə dinləyir, mübariz Azərbaycan qadınının dönməz ruhu qarşısında baş əyirlər.\nAMEA Hüseyn Cavidin Ev Muzeyinin kollektivi də hər zaman bu elm və mədəniyyət ocağının qurucusu Turan Cavidin ruhunu bütün tədbirlərdə böyük ehtiramla yad edir, öz işində onun ideallarına sadiq qalır, ideyalarını inkişaf etdirir və əziz xatirəsini yaşadır. Bu gün də Hüseyn Cavidin Ev Muzeyində Turan xanımın səliqəsini görmək olar.


Yaşlı adam məsciddə bu halda yaxalandı – VİDEO – www.din.az\nManşetYaşlı adam məsciddə bu halda yaxalandı – VİDEO\nKassanı açan məscid işçiləri pulun yerində olmadığını görüblər.\nTürkiyənin İsparta bölgəsində baş verən bir oğurluq hadisəsi təhlükəsizlik kameralarına əks olunub.\nDin.az bildirir ki, İspartada yardımsevər camaatın köməyi ilə tikintisi davam edən Həzrəti Əli məscidinin bir hissəsi ibadətə açılıb. Bir yardımsevər məsciddəki metal kassaya bir miqdar pul bağışladığını bildirib. Daha sonra kassanı açan məscid işçiləri pulun yerində olmadığını görüb. Kassadakı pulun oğurlanmış olacağını düşünən dərnək rəhbərləri oğrunu yaxalaya bilmək üçün kassaya yenidən pul qoyublar. Bu pulun da oğurlandığını görən işçilər məscidə təhlükəsizlik kamerası yerləşdirib və növbə tutmağa başlayıb.\nMəscidin tikintisi üçün toplanan yardım pullarını oğurlayan yaşlı adam təxminən 1 həftə davam edən növbədən sonra məscid işçiləri, məscid tikmə dərnəyinin üzvləri və vətəndaşların birgə çalışması ilə yaxalanıb. Hadisə polisə bildirilib və şübhəlinin 59 yaşlı M. A olduğu müəyyən olunub. məsciddəki metal kassadan 380 manat oğurlandığı bildirilib. / Metbuat.az\nM. A polisə təslim edilib.


2 otaqlı yeni tikili — 70 m² — Həzi Aslanov m., Bakı, Azərbaycan (979863) - Bina.az\n2 otaqlı yeni tikili #979863\nElanın nömrəsi: 979863\nBaxışların sayı: 3769\nÜnvan: Bakı şəhəri, Sadıqcan küç 4A\nQAZ və KUPÇA VAR! Bina Həzi Aslanov metrosuna, Kvadratlara, Yeni Xətai Polis İdarəsinə, Xəzərin Dairəsinə, 11 nömrəli marşrutun son dayanacağına yaxın ərazidə yerləşir. Beynəlxalq Bankın Binaları kimi tanınır. Mənzil 17/18 -ində yerləşir, orginal 2 otaqlıdır və dənizə gözəl panoraması var. Bina Mərkəzi İstilik Sitemi ilə təchiz olunmuşdur, yəni bütün fəsillərdə daimi isti suyu var və qış aylarında istilik sistemi istifadəyə verilir. Binanın cox geniş həyəti var və dayanacaq problemi yoxdur.\nMənzili içində olan aşağıdakı əşyalar ilə birgə satmağa üstünlük verirəm:\n- Qonaq otağı dəsti (Kilim Mebel, Kondisioner)\n- Yataq otağı dəsti (Yataş Mebel)\n- Mətbəx mebeli (Türk Mebeli və Arçelik Paltaryuyan, Soyuducu, Soba)\nƏşyalar 6 ildir istifadə olunur və heçbir problem yoxdur.\nƏşyalara əlavə olaraq 10000 AZN qiymət hesablamışam. Ümumi qiymət: 84000 + 10000 = 94,000 AZN\nMənzil şəxsi öz mənzilimdir, əlavə suallarınız varsa buyurub zəng edəbilərsiz! Xahiş edirəm Vasitəçilər zəng vurursa nəzərə alsınlar ki, satışı təşkil edən şəxsə 1% kommisiyadan artıq haqq verə bilməyəcəm. Real Alıcıya Endirim Edəcəm!


Yaponiya Səfirliyi\nSəfir Cənab Vada Juniçi ilə rəsmi görüş\nBakı şəhəri, 15:00-16:00. Yaponiya səfiri Azərbaycan Aykikay Aikido Klubları İctimai Birliyinin sədri ilə görüşüb.\n1 iyul 2021-ci il tarixində Yaponiyanın Azərbaycan Respublikasındakı Fövqəladə və Səlahiyyətli səfiri Vada Juniçi Azərbaycan Aykikay Aikido Klubları İctimai Birliyinin sədri İlham Quliyev ilə görüşüb.\nAykikay Aikido Klubları İctimai Birliyinin sədri İlham Quliyev Beynəlxalq Aykido Federasiyasının səfirə rəsmi məktubunu təqdim edib. Məsələ ilə bağlı səfirə məlumat verilib. Görüşdə Aikido döyüş sənətinin mövcud vəziyyəti və onun Azərbaycan Respublikasında təbliği ilə bağlı müzakirələr aparılıb.\nGörüşdə Səfirliyin Konsulluq və Təhlükəsizlik şöbəsinin rəhbəri Hamade Masato, Aykikay Aikido Klubları İctimai Birliyinin Hüquq şöbəsinin direktoru Fərid Mikayılov, İctimai və Beynəlxalq Əlaqələr Şöbəsinin direktoru Çingiz Məmmədov da iştirak ediblər.\nMədəniyyət və Məlumat şöbəsinin rəhbəri Ono Taiçi ilə rəsmi görüş\nBakı şəhəri, 16:00-17:20. Yaponiya Səfirliyinin Mədəniyyət və Məlumat şöbəsinin rəhbəri Ono Taiçi Azərbaycan Aykikay Aikido Klubları İctimai Birliyinin sədri ilə görüşüb.\n10 dekabr 2021-ci il tarixində Yaponiya Səfirliyinin Mədəniyyət və Məlumat şöbəsinin rəhbəri Ono Taiçi Azərbaycan Aykikay Aikido Klubları İctimai Birliyinin sədri İlham Quliyev ilə görüşüb.\nAykikay Aikido Klubları İctimai Birliyinin sədri İlham Quliyev görüşdə Aikido döyüş sənətinin mövcud vəziyyəti və onun Azərbaycan Respublikasında təbliği ilə bağlı müzakirələr aparılıb.\nGörüşdə Səfirliyin Konsulluq və Təhlükəsizlik şöbəsinin rəhbəri Hamade Masato, Aykikay Aikido Klubları İctimai Birliyinin fəxri sədiri Qabil Məmmədov, İctimaiyyətlə və Beynəlxalq Əlaqələr Şöbəsinin direktoru Çingiz Məmmədov da iştirak ediblər.\nYaponiya Mədəniyyəti Festivalı 2022\nYaponiyanın Azərbaycandakı səfiri cənab Çuniçi Vada ilə İctimaiyyətlə və Beynəlxalq Əlaqələr Departamentinin direktoru cənab Çingiz Məmmədov və Beynəlxalq Əlaqələr Şöbəsinin rəhbəri cənab Emil Qurbanovla xatirə şəkili.\nYaponiya İmperatorunun ad günü münasibətilə tədbirdə Bakı 5.12.2017\nSəfir C-b.Teruyuki Katori\nYaponiya bağında tədbir - Bakı 2017\nXanım Saki Uçidate ilə görşlər\nMədəniyyət və İctimai Əlaqələr üzrə Rəhbər\nSeto Yapaniya Restoranıında tədbir Bakı 2017\nNümunəvi cıxışdan sonra aykidoçularımız şam yeməyində\nSeto Yapaniya Restoranı\nC-b. Tsuquo Takahaşi\nYaponiya İmperatorunun ad günü münasibətilə tədbirdə Bakı 5.12.2016\nCənab Ko Obata ilə görşlər\nYaponiyanın Azərbaycan Səfirliyinin Birinci Katibi 2013-2017


Dünya şöhrətli siyasətçi və alimlər Ayətullah Rəfsəncaninin ölümüylə bağlı başsağlığı verib - ƏTRAFLI\nYayınlanma tarixi:10.01.2017 19:38:29\nİranlı general Qasim Süleymani, "Hizbullah" və "Ənsarullah" liderləri, Suriya prezidenti Bəşər Əsəd, QMİ sədri Allahşükür Paşazadə və Ayətullah Əmini Rəfsəncanilə bağlı başsağlığı ünvanlayıb...\nİslamazeri.az-ın “Al Ahd”-ə istinadən verdiyi xəbərə əsasən, dünya şöhrətli siyasətçilər İran İslam Respublikasının sabiq prezidenti Ayətullah Əli Əkbər Haşimi Rəfsəncaninin vəfat etməsi ilə əlaqədar bu ölkənin Ali Rəhbəri Ayətullah Seyid Əli Xamneiyə başsağlığı veriblər.\nİslamazeri.az-ın “Farsnews”-a istinadən verdiyi xəbərə əsasən, İranlı general Qasim Süleymani Ayətullah Rəfsəncaniylə bağlı fikirlərini bölüşüb. İlk öncə Ayətullah Xameneiyə başsalığı verən Süleymani deyib: “Ən böyük zərbə Rəhbərimizə dəyidi. Allah ona uzun ömür və səbr əta etsin və bizim üçün qorusun. Ayətullah Haşimi Rəfsəncani əvvəldən axıra olduğu kimi qaldı. İlk günlərdə sahib olduğu vəziyyət, son günlərində də var idi. Lakin bəzən müəyyən taktikalardan istifadə edirdi, necə ki, müxtəlif vaxtlar bunu edirdi. Bütün bunlara baxmayaraq o həm imperialist qüvvələrə, həm də Sionist rejiminə düşmən idi.”\nBu xəbərə münasibət bildirən “Hizbullah” lideri Seyid Həsən Nəsrullah deyib: “Biz, islam ümmətinin böyük şəxsiyyətlərindən birini itirdik. O daim müqavimətin dəstəkçisi olmuşdur. O mehriban ata kimi, ağır zamanlarda müqaviməti müdafiə etmişdir. Biz onun xidmətlərini heç vaxt unutmayacağıq. O bizim sevincimizə sevinər, kədərimizə kədərlənərdi. İmam Xameneiyə başsağlığı deyirəm.”\nYəmənin “Ənsarullah” hərəkatının rəhbəri Əbdülməlik əl-Husi də öz növbəsində bildirib: “O, İran İslam İnqilabının mücahid şəxiyyətlərindən olmuşdur. Ayətullah Rəfsəncaninin müsəlmanların İsrail və ABŞ-ın hiylələri önündə vəhdəti üçün çoxlu zəhmətləri olmuşdur.”\nMəsələyə münasibət bildirən Suriya Prezidenti Bəşər Əsəd də, Ayətullah Xameneiyə və İran xalqına bu itkiylə bağlı başsağlığı ünvanlayıb.\nİslamazeri.az "Qafqazislam.com"-a istinadən xəbər verir ki, Qafqaz Müsəlmanları İdarəsinin sədri Şeyxülislam Allahşükür Paşazadə də başsağlığı məktubu ünvanlayıb. Məktubda deyilir:\n"Qardaş İran İslam Respublikasının sabiq prezidenti Ayətullah Haşimi Rəfsəncaninin vəfatı haqqında xəbər bizləri hədsiz sarsıtdı. Azərbaycan müsəlmanları və şəxsən öz adımdan Sizə, mərhumun ailəsinə və yaxınlarına, bütün İran xalqına dərin hüznlə başsağlığı verir, Uca Allahdan rəhmət diləyirəm.\nAyətullah-üzma Xomeyninin dəyərli ardıcıllarından olan Ayətullah Haşimi Rəfsəncani öz adını İran İslam Respublikasının şanlı tarixinə həkk etdirməyə qadir olmuş dəyərli şəxsiyyətlərdən idi. Üzun illər ərzində fəaliyyəti ağayi Rəfsəncanini müdrik dövlət və din xadimi kimi səciyyələndirir. Bu müdrik şəxsiyyətin İran və Azərbaycan xalqları və dövlətləri arasında əlaqələrin yuksək səviyyəsi üçün səy və əməlləri heç bir vaxt xatirimizdən silinməz. Azərbaycan müsəlmanları bu ağır itkinin kədərini Sizlərlə bölüşürlər, məscidlərdə Quran oxunur, mərhumun ruhuna dualar edilir.\nMöhtərəm Ali Dini rəhbər! Həzrətlərinizə dərin ehtiramımızı yetirərək, Allah-Təaladan İslamın rifahı naminə gördüyünüz bütün işlərdə Sizə yardımçı olmasını diləyirəm. Bir daha səmimi başsağlıqlarımızı qardaş İran xalqına yetirir, Uca Allahdan Öz Lütf və Mərhəmətini hər zaman bizim xalqlarımız və dövlətlərimiz üzərində bərqərar etməsini diləyirəm!\nİslamazeri.az-ın “Tasnimnews”-a istinadən verdiyi xəbərə əsasən, Ayətullah İbrahim Əmini başsağlığı bəyanatında bildirib: “Sənin ölümünlə bağlı xəbəri mənə çatdırdılar. Allah bilir ki, bu müsibət mənim üçün nə qədər üzücü idi. Saatlarla ağladım. Sizi daim diri hesab edirəm, çünki inqilabımız diridir. Siz inqilab zamanı həbs, sürgün və işgəncə olundunuz, lakin İmam Xomeyninin yanından uzaqlaşmadınız. Bütün dünyanı inqilabımıza fəda etdin. Behiştidən daha çox zülmə məruz qaldın. Bütün bunlara səbr edərək deyirdin: “Səbr etməyim nə edim? Səbr etməsəm inqilabımız zərbə alar”. Allahdan sizin üçün uca məqam, ailəniz üçün səbr diləyirəm. Allah amanında, İranın böhranlı və çətin zamanlarının yoldaşı. Mənim salamımı İmam Xomeyniyə və şəhid olan dostlarımıza çatdır. Mənim də sizə qovuşmağıma çox qalmayıb.”


Bu təlimlər NATO-nun Gürcüstanda, rəsmi Moskvanın rəyinə görə, Rusiyaya qarşı yönəlmiş təlimləri fonunda başlayıb" />\nBu təlimlər NATO-nun Gürcüstanda, rəsmi Moskvanın rəyinə görə, Rusiyaya qarşı yönəlmiş təlimləri fonunda başlayıb\nErmənistan ərazisində birgə Ermənistan-Rusiya hərbi təlimləri başlayıb. Bu təlimlərdə təxminən 3 min hərbçi, 500 vahid hərbi texnika, o cümlədən MiQ-29 qırıcıları, helikopterlər, zenit-raket kompleksləri və pilotsuz uçuş aparatları (PUA) iştirak edir. Ermənistandakı təlimlər avqustun 15-dək davam edəcək.\nTəlimlər NATO-nun Gürcüstandakı irimiqyaslı təlimləri fonunda keçirilir. “Layiqli tərəfdaş-2018” adlanan təlimlərdə 13 ölkədən, o cümlədən Gürcüstandan, ABŞ-dan, Böyük Britaniyadan, Almaniyadan, Fransadan, Norveçdən, Türkiyədən, Ukraynadan, Azərbaycandan 3 mindən çox hərbçi iştirak edir. Ermənistanı təlimlərdə dörd zabit təmsil edir.\nRusiya hakimiyyəti özünə qonşu olan ölkələrin bu təlimlərdə iştirakı ilə bağlı təəssüfünü bildirməyə macal tapıb. Moskva hesab edir ki, bunlar Rusiyaya qarşı yönəlib. Hətta XİN mətbuat katibi Mariya Zaxarova bu barədə rəsmi olaraq bildirib:\n“Gürcüstan Müdafiə Nazirliyinin bu təlimlərin Qara dəniz regionunun təhlükəsizliyinin təmin edilməsinə dəstək verməyə yönəlməsi barədə bəyanatları ilə razılaşa billmərik. Sabitlik və təhlükəsizlik – konstruktiv dialoqdur, helikopter və tanklar deyil. Aşkardır ki, bunların əsl vəzifəsi güc təzyiqinin, ilk növbədə Cənubi Osetiyaya, Abxaziyaya və Rusiyaya proyeksiya edilməsidir”.\nPolitoloq Stepan Qriqoryan qeyd edir ki, Rusiya ənənəvi olaraq öz tərəfdaşlarının NATO ilə əməkdaşlığına qısqanclıqla yanaşır:\n“Rusiya NATO-nu özünə qarşı təhlükə kimi qiymətləndirir və NATO ilə əməkdaşlıq edən, yaxud burada üzvlüyə can atan keçmiş sovet məkanı ölkələrinə ağrılı yanaşma sərgiləyir. Bunlar Gürcüstan və Ukraynadır. Ermənistan həmişə NATO ilə işləyib. Proqramlarımız elə də böyük olmayb ki, Rusiya üçün təhlükə törətsin. Lakin bu halda belə onlar təəssüflərini bildiriblər. Bu, ilk növbədə böyük siyasətlə əlaqədardır. Ermənistan-Rusiya təlimləri isə, ola bilsin ki, Rusiyanın inciməməsi üçün Ermənistan hakimiyyəti tərəfindən bu cür kompensasiya effektidir”.\nEyni zamanda, ekspert güman edir ki, Ermənistan hakimiyyətinin NATO-nun təlimlərində iştirak etməklə bağlı qərarı düzgündür:\n“Bu təlimlər bizim şəxsi heyətə – hərbçilərə, tibbi personala və minaaxtaranlara yaxşı bacarıqlar aşılayır. Bu hərbi-texniki əməkdaşlıq deyil ki, biz Ermənistanın NATO standartlarına keçidindən danışaq. Xeyr, hərbçilərimiz vacib bacarıqlara yiyələnirlər. Həm də Ermənistan beynəlxalq ictimaiyyətdən tamamilə izolə oluna bilməz. Lakin belə şeyləri, yaxşı olar ki, Rusiya ilə əvvəlcədən danışsınlar – razılaşdırmasınlar, məhz danışsınlar”.\nrmənistan bir vaxtlar Rusiyanın təşəbbüsü ilə yaradılmış Kollektiv Təhlükəsizlik Müqaviləsi Təşkilatının (KTMT) üzvüdür. Həmçinin Moskva hərbi-texniki sahədə Yerevanın əsas tərəfdaşıdır, ölkələr arasında strateji tərəfdaşlıq haqqında saziş mövcuddur. Rusiya Ermənistana silahları daxili qiymətlər üzrə satır. Paralel olaraq, Yerevan uzun illərdir ki, sülhməramlı proqramlar çərçivəsində NATO ilə əməkdaşlıq edir.\nStepan Qriqoryan hesab edir ki, indiyə kimi Ermənistan hakimiyyəti NATO proqramlarından imtina etmədən KTMT çərçivəsində hərbi əməkdaşlıq qurmağı bacarıb.\n“Bu proqramlar KTMT çərçivəsində əməkdaşlığa zidd deyil. NATO ilə biz elmi proqramlar, fövqəladə vəziyyətlər proqramları gerçəkləşdiririk. Prinsip etibarilə bunlarda hərbi tərkib hissəsi böyük deyil”.


19 Noyabr 2014 - Çərşənbə 22:45 1295 nəfər oxuyub\nÇalışırıq. Partiya daxilində problemlər var, bunu hər kəs bilir və bunun bilinməsi də, partiyamızın şəffaf olmasından irəli gəlir, yəni içinə qapalı deyil. Seçkilərə 5-6 ay qalıb.\nXeber365.com saytının əməkdaşları 1996-98-ci illərdə Azərbaycanda, 2001-2006-cı illərdə ABŞ-da Türkiyənin fövqəladə və səlahiyyətli səfiri kimi çalışmış, hazırda Cümhuriyyət Xalq Partiyasının parlament təmsilcisi olan millət vəkili Osman Faruk LOĞOĞLU-nun qonağı olub. Diplomatla söhbətimizdə dünyanın, bölgənin, Türkiyənin və Azərbaycanın hazırkı siyasi vəziyyətinin doğurduğu suallara cavab almağa çalışdıq.\n- Faruk bəy, Ukrayna, Suriya müharibələri belə fikir yaradıb ki, artıq dünya “soyuq savaş” dövrünə qayıdır. Hətta Rusiya prezidenti Putinin sabiq müşaviri, tanınmış politoloq İllarionov da deyib ki, baş verənlər dördüncü dünya savaşıdır. Sizin bu məsələlərə münasibətiniz necədir?\n- Mən məsələlərə o qədər də mənfi tərəfdən baxmıram. Amma Ukraynada, Krımda cərəyan edən olaylar çox düşündürücüdür. Bütün bunlar Qərb dünyasının, xüsusən də ABŞ və Avropa Birliyinin Rusiya prezidenti Putinin çıxışlarına vaxtında və yetərincə reaksiya verməməsindən qaynaqlanır. Putin “mən edərəm” deyir, o biriləri “edə bilməzsən” söyləyə bilmirlər. Ona görə də Putin hər dəfə qıcıqlandırıcı addımlar atmaqdan çəkinmir. Bir az geriyə, 2008-2009-cü ildə Gürcüstanda baş vermiş hadisələri xatırlasanız, o zaman da Qərbin reaksiyasiyasının çox zəif olduğunu görərsiniz. Buna görə Rusiya Gürcüstanı əzib keçdi. Odur ki, Qərb dünyasının reaksiyasızlığından və ya göstərilən reaksiyaların Rusiyanı durdura biləcək səviyyədə olmamasından cəsarətlənən Putində ölkəsinin tarixi coğrafiyasında yenidən güclənmək həvəsi yaranır. Bildiyimiz qədərilə ən son Rusiyaya aid silahlı dəstələr Ukraynaya daxil olublar. Bunlar çox ciddi addımlardır. Qayıdaq sualının məğzinə; bəs bu olaylara dördüncü dünya savaşı kimi baxmaq olarmı? Xeyr. Çünki bu gün ölkələr arasında savaş dönəmi bitmişdir.\n- Bəs “soyuq savaş” demək olarmı?\n- Bəlkə XXI əsrin “soyuq savaş” variantı demək mümkündür. Amma “soyuq savaş”da bir-birinə tərs baxan iki blok vardı, bu gün elə bir bloklaşma yoxdur. Sadəcə elə bir bloklaşma varmış kimi hərəkət edən, davranan bir Rusiya və bir də onun qarşısında Qərb dünyası var. “Soyuq savaş” dönəmində Rusiya Ukraynanı, yaxud Krımı işğal edə bilməzdi, o zaman onsuz da Krım da, Ukrayna da onun idi. Eyni zamanda Krımın əvəzinə yerinə hər hansı başqa ölkəni də işğal edə bilməzdi. “Soyuq savaş”ın elə bir dəngəsi vardı.\n- Əfqanıstana isə daxil oldular...\n- Bəli, Əfqanıstana sonra NATO-da, Qərb dünyası da daxil oldu. Nəticədə “soyuq savaş”, yaxud dördüncü dünya müharibəsindən bəhs etmək olarmı? Məncə, yox. Amma “soyuq savaş” dönəmini xatırladan elementlər, qarşıdurmalar var. O mənada ki, bu gün qarşıdurma ölkələr arasında deyil, ölkələrin içinə sirayət edib. Bunu Orta Şərqdə və Afrikada görürük. Bütün hallarda mənim üçün dünya savaşından ciddi şəkildə bəhs etmək çətindir.\n- Bəs neftin qiymətinin enməsi Qərbin Rusiyaya təzyiqi sayıla bilərmi? Xatırladaq ki, ötən əsrin 80-ci illərində də neftin qiyməti düşmüşdü...\n- Neftin qiymətinin bu qədər düşməsi təsadüfi deyil. Krımdan başlayaraq Avropa və ABŞ Ukrayna olayları ilə Rusiyaya təsir etməyə çalışır. Söhbət Rusiyada rublun düşməsindən gedir və ümumiyyətlə, bu, ölkənin maliyyə sistemini xeyli sarsıdır. Bəs Rusiya bunun altından qalxa bilməzmi? Müəyyən vaxtdan sonra qalxar. Amma ardınca Qərbin təhrikiylə neftin qiymətinin enməsi düşündürücüdür. Yəni bunu Rusiya xaricindəki neft ölkələri bilərəkdən edirlər. Bilirsiniz ki, Rusiyanın gəlirinin çox önəmli hissəsi neft və təbii qazdan gəlir. O baxımdan neftin qiymətinin enməsi Rusiyanın kimyasını daha da poza biləcək bir gedişdir.\n- Sizcə, Putin geri çəkiləcəkmi?\n- Yox, Putin geri çəkilməz. Yəni Putinin geri çəkilməsi üçün atılan strateji addımların uğurla başa çatması mümkün deyil. Putinə yalnız hərbi anlamda ciddi meydan oxunsa, bəlkə anlayar.\n- Deməli, yeni bir savaş başlamalıdır? Xatırlayırsınızsa, ötən əsrin 30-cu illərində Almaniyada Hitlerin reytinqi yüksəlmişdi. Bu gün Rusiyada Putinin reytinqinin yüksəldiyi kimi. Ardınca Almaniya Çexiya və Polşanı işğal etdi. Indi dünyada oxşar vəziyyət yaranmayıbmı?\n- Əlbəttə, keçmiş olaylardan dərs çıxartmalıyıq. Ancaq bu gün Rusiya ilə NATO və Qərb dünyası arasındakı münasibətlər “soyuq savaş” dönəmindəki kimi deyil. Bu gün hər kəs bir-biriylə danışıqlar aparır. Ki, bu da önəmli bir gerçəklikdir. Yəni mən Putinin heç nəyə baxmayaraq dünyaya meydan oxuyacağını düşünmürəm. Amma Krımdan və Ukrayna ilə bağlı iddiasından vaz keçməyəcək. Sual yaranır: Putin Ukraynanı bölmək istəyir? Bu artıq bir az Qərbin təzyiqlərindən asılıdır. NATO və Qərb qətiyyətli təpki göstərdiyi təqdirdə Putin Ukraynanın işğalı düşüncəsindən vaz keçəcək. Əgər belə bir düşüncəsi varsa.\n- Azərbaycandakı politoqlarin belə bir fikir var: Gürcüstan və Azərbaycanın taleyi Ukraynada həll olunur. Bu yanaşmanı bölüşürsünüzmü?\n- Xeyr, bölüşmürəm. Bunları tarixi bilgiyə malik olduğum üçün söyləmirəm, amma Ukrayna mövzusu Rusiya və Qərb nöqteyi-nəzərindən anlam daşıyır. Bu isə Gürcüstan və Azərbaycanın yaşadığı problemlərdən fərqlidir. Bənzərlik varmı? Bəli, var. Üçü də Rusiyanın qonşularıdır, eyni zamanda, Şimal ölkəylə problemləri olub. Ancaq Ukrayna problemi həll olunsa, Azərbaycan və Gürcüstanın da problemləri həll olunacaq deyə düşünmürəm. Dağlıq Qarabağ məsələsinin Ukraynaya nə aidiyyatı var?!\n- Amma belə düşünənlər var ki, Putin Ukrayna məsələsini həll edəndən sonra Cənubi Qafqaza nüfuz edəcək. Siz belə bir təhlükə görürsünüzmü?\n- O təhlükəni kənara qoya bilmərik, doğrudur. Bu təhlükə son hadisələrdə də özünü büruzə verir. Ermənistan helikopterinin vurulması və s.i. Bunlar göstərir ki, Dağlıq Qarabağ məsələsinin həlli çox uzaqdadır. Səbəbi isə Moskvanın tutduğu mövqe ilə bağlıdır. Yəni Rusiya problemin həllini istəmir. Problemin qalması Rusiyanın Ermənistan və Azərbaycan üzərində təsir imkanlarını saxlaması deməkdir. Çünki problem həll olunarsa, Ermənistan və Azərbaycanın hərəkət imkanları daha da genişlənəcək.\n- Deməli, Dağlıq Qarabağın həlli “açarı” Kremlin cibindədir?\n- Bəli, elədir. Mən Bakıda və Vaşinqtonda səfir olarkən də belə düşünürdüm. Məhz, buna görə BMT və ATƏT-in Minsk Qrupunun qərarlarına baxmayaraq, problemin həllində tərpəniş olmur. Çünki “açar” Moskvadadır.\n- Belə çıxır ki, Rusiya çökməyincə Qarabağı işğaldan azad edə bilməyəcəyik?\n- Yox, o qədər də deyil. Axı, Rusiya çökməyəcək. Niyə də çöksün? Rusiyanın problemləri var. Zaman-zaman sakitləşdiyinə baxmayın. Yeri gələndə səsini çıxarmağı bacarır. Bu məsələ Rusiyanın Qərblə münasibətlərinin və iqtisadi durumunun necə inkişaf edəcəyinə bağlıdır. Rusiya daxilindəki fərqli etnik qrupların şüuraltısına, onların gözləntilərinə bağlı olan bir ölkədir. Amma Rusiya Federasiyası dağılmaq üzrədirmi? Xeyr. Bəs hər zaman dağılma təhdidi altındadırmı? Bəli. Bu təhdid Çeçenistanda olduğu kimi ciddi savaşa çevriləcəkmi? Bu, tam bəlli deyil.\n- O zaman Qarabağ problemi çoxmu uzanacaq? ABŞ-ın sabiq dövlət katibi Kondoliza Rays belə demişdi: Qarabağ məsələsi çox uzandı...\n- Xatırlayıram. Bəlkə mənim yanaşmam bir az idealistdir, amma bu gün dünya tək Rusiyadan ibarət deyil. Məsələ ondadır ki, Rusiya aldığı və yediyi bir çox şeyləri neft və təbii qazını satdığı Avropadan alır. Dolayısıyla ortaq mənfəətlər var. Ona görə bir məqamda Ukrayna məsələsinin həlli razılaşdırılandan sonra Rusiya ilə Qərb arasındakı dialoq Dağlıq Qarabağ probleminin həllinə yönələ bilər.\n- Söhbətimizi Türkiyədəki olaylara yönəldək. Ədalət və İnkişaf Partiyası iqtidarının yeni dünya düzənində göstərdiyi səylər barədə nə deyə bilərsiniz?\n- Bu iqtidarın dönəmində ölkə yalnız vəziyyətə salındı. Türkiyənin bölgədə dostu qalmayıb. “Ərəb baharı” ilə bağlı adı çəkilməyən bir ölkə halına gəlib. Qərblə münasibətlərimiz problemli, Avropa Birliyilə münasibətlərimiz dayanma həddindədir, irəliləyiş yoxdur. Ərəb, islam dünyasıyla münasibətlər o qədər pisləşib ki, bu gün Liviyada Türkiyə vətəndaşları arzuolunmaz durumdadır. Misirdə, Suriyada böyük elçiliyimiz yoxdur. Yəməndə türk vətəndaşları çətin vəziyyətdə yaşayır, Somalidə isə öldürülür. Yəni bu gün Türkiyə Cümhuriyyətinin vətəndaşı Orta Şərqin istənilməyən adamına çevrilib. Bu, türk insanından qaynaqlanan bir problem deyil. Problem sadəcə Ədalət və İnkişaf Partiyası hökumətinin yanlış siyasətinin nəticəsidir.\n- Deməli, Ədalət və İnkişaf Partiyasının “qonşularla sıfır problem” siyasəti alınmadı?\n- Alınmadı və bu siyasət “sıfır qonşu” halına gəldi.\n- Belə olduğu təqdirdə Türkiyə, dediyiniz kimi yalnız halda 2015-ci il uydurma erməni soyqırımının 100 illiyinə necə hazırlaşır? Cənab prezident bizə bildirdi ki, çox güclüyük və Azərbaycanla birlikdə hazırlıqlar aparılır...\n- Bu məsələdə Türkiyə ilə Azərbaycan arasında heç vaxt kifayət qədər işbirliyi olmayıb. Sözdə var, amma görünmür.\n- Suç kimdədir?\n- Hər iki tərəfdə. Nə biz Xocalı faciəsi ilə bağlı tədbirlər keçirib ona sahib çıxmırıq, nə də Azərbaycan erməni diasporunun Türkiyəyə qarşı etdiklərinə dünya səviyyəsində yetərincə sahib çıxmayıb. Bunu dediyimiz zaman isə “yox, bərabərik, birlikdəyik” deyə əsəbləşirlər.\n- Bəs “bir millət, iki dövlət” məsələsi...\n- O doğrudur, amma haqqını verə bilmirik. Türkiyə daha böyük dövlət olduğu üçün prosesi o davam etdirməlidir. Mən “Türkiyə hər şey edir, Azərbaycan etmir” - deyə düşünmürəm. Azərbaycan da qüvvələr balansını eyni anda göstərmək və gözləmək durumundadır. Rusiya və İranla münasibətləri var, o cümlədən, Türkiyə ilə də. Bunlar Azərbaycan üçün xüsusi məsələlərdir. Bəli, “tək millət, iki dövlət” aydındır, keçərlidir, ancaq bunu tərəziyə qoyanda Rusiya, İran və Türkiyə strateji anlamda eyni önəmi daşıyır. Əvvəlki suala qayıdaq. Türkiyənin bölgədə yalnız qaldığını dedik, “ərəb baharı”ndan kənara atılıb. İsraillə münasibətlərimiz ucbatından Orta Şərqin barış prosesinə heç bir təsiri qalmadı. İsraillə münasibətlərimizin bu qədər pis olduğu şəraitdə biz hansı rolu oynayacağıq? İndiki anda bunları yaşayırıq. Bu gün Cənubi Kiprin İsraillə, Misirlə, Livanla işbirliyini quraraq Türkiyəni kənarlaşdırmağa çalışırlar. Artıq önəmli təbii qaz qaynaqları olduğu söylənilir. Baxın, Misir bölgənin ən önəmli ölkəsidir, ancaq Türkiyə ilə münasibətləri çox pisdir. Əgər Misir Cənubi Kiprlə işbirliyi qurursa, bunun səbəbi araşdırılmalıdır. Bu məsələnin altında Ədalət və İnkişaf Partiyası iqtidarının apardığı yanlış siyasət dayanır. Hansı anlamda yanlış? Bu partiya sanki Orta Şərqin hakimidir. Sanki Suriyada olub-bitənlərə sanki Ankara qərar verəcək, yaxud Davudoğluyla Ərdoğanın dediyi olmazsa, silib atacağıq. Belə münasibət qurmaq olmaz. Əgər münasibətləri belə qursan, nəticə indiki kimi olacaq.\n- Bəs bu iqtidarın İŞID, ümumiyyətlə, açılım siyasətini necə qiymətlındirirsiniz?\n- Bu məsələdə mənim şəxsi baxışlarım var, prosesin əvvəlindən çözüm sürəci olduğuna inanmırdım. Yəni söz var, əməl yox, adı var, özü yox. Nə üçün? Son bir-iki ildə PKK terror etmirdi, əsgərlər, məsum insanlar ölmürdü. Amma indi o da aradan qalxdı. Bunun xaricində açılım siyasətinin nədən yarandığı, hansı tarixdə hara getdiyi barədə indiki anda heç bir bilgi yoxdur. Son aylar Kobani hadisələrində vətəndaşlarımız öldü və hökumət açıqlama verdi ki, çözüm sürəci boşluğa girdi. Son iki gündə açıqlamalarda boşluq bitmiş, çözüm sürəci yerinə oturub, irəliləyir. Bəs hardadır bu həll müddəti? Bir tək şey bilirik: İmralıda Abdulla Öcalanın yaşam durumu dəyişib, katibliyi var. Elə-bil ayrıca dövlətdir. O katiblik nə üçündür və hansı işlər görəcək, aydın deyil. Gördüyümüz bircə odur ki, hökumətin açılım siyasətinin məqsədi Öcalanın fəaliyyət planını genişləndirib sonda da azad etməkdir.\n- Bu, reallaşa bilərmi?\n- Belə davam edərsə, ola bilər. Çünki hökumətin bu məsələdə nə etmək istədiyi bəlli deyil. Əsaslı anlamda kürd yurddaşlarımızın haqlı gözləntiləri və problemləri var, bunları həll etmək lazımdır. Onların dincəlmək, danışmaq kimi mədəni, iqtisadi hüquqlara sahib olması gərəkdi. Bunları həyata keçirmək mümkündür. Əlbəttə ki, demokratik və şəffaf yollarla. Amma bunu Davudoğlu ilə Öcalan arasında bazarlıq şəklində edərlərsə, dürüst olmaz. Problemin həllinin ünvanı Türkiyə Böyük Millət Məclisidir.\n- Qayıdaq seçkilərə. Belə düşünürlər ki, prezident seçkisi zamanı Cumhuriyyət Xalq və Milliyətçi Hərəkat Partiyaları birləşib öz içlərilərindən bir nəfəri namizəd kimi önə çıxarsaydılar, qalib gəlmək imkanları vardı. Bu barədə nə düşünürsünüz?\n- Bu məsələ çox müzakirə olundu. Mən müzakirələr zamanı Əkmələddin İhsanoğlunun namizədliyini dəstəklədim. O, yaxşı namizəd idi. Amma seçimim ortaq namizəd deyildi. yəni Birinci turda hər partiyadan namizədlər olur, nəticələrə baxılır. Əgər ikinci turda birləşmə yaransa, Ərdoğanı məğlub etmək real hədəf olardı. Ancaq alınmadı. Bununla belə Əkmələddin İhsanoğlu bütün xüsusiyyətlərilə yetkin namizəd idi. Gələn il parlament seçkiləri var, iyun ayında keçiriləcək. Amerikada isə Obamanın son iki ili qalıb, artıq eniş dövrünə girir. Bilirsiniz ki, Obama namizədliyi zamanı uydurma soyqırımını qəbul edib. Konqres yenilənsə də, bu ölkənin respublikaçılarıyla demokratları arasında heç bir fərq yoxdur. Yəni bəziləri istisna olmaqla hamısı soyqırımın olduğunu qəbul edər. Dolayısı ilə 2015-ci il 24 apreldə Türkiyə erməni soyqırımı iddiaları əsasında həm prezident Obamadan, həm də Konqresdən zərbə ala bilər. Mən Konqresin soyqırımı dəstəkləyən qərar verə biləcəyini nəzərdə tuturam. Prezident Obama da aprelin 24-də etdiyi çıxışında indiyə qədər istifadə olunan “böyük fəlakət” sözünü soyqırımla əvəz edə bilər. Bizim hökumət bu prosesi izlədiyinə görə parlament seçkilərinin 24 apreldən əvvələ keçirilməsi mümkündür. Çünki Konqresdən qərar və Obamadan açıqlama gələrsə, hökumətin halı dumanlı olar.\n- Siz necə, Cumhuriyyət xalq Partiyası olaraq növbəti seçkilərə hazırlaşırsınızmı?\n- Çalışırıq. Partiya daxilində problemlər var, bunu hər kəs bilir və bunun bilinməsi də, partiyamızın şəffaf olmasından irəli gəlir, yəni içinə qapalı deyil. Seçkilərə 5-6 ay qalıb. Bu seçki Türkiyə üçün siyasi, iqtisadi, xarici və daxili məsələlər baxımından çox vacibdi. Ədalət və İnkişaf Partiyasının səs itirdiyini, CXP-nin az da olsa, gücləndiyini bilirik. Əgər CXP tutumlu bir seçki strategiyası hazırlayıb hissə-hissə həyata keçirə bilsə, iqtidar olmaq, yaxud iqtidara ortaq olmaq şansımız yaranacaq.\n- Prezident seçkilərindən sonra Kılıçdaroğlunun istefası gündəmə gəlmişdi. Oxşar hal parlament seçkilərindən sonra da yaşana bilərmi? Belə olsa, Kılıçdaroğlu nə etməlidir?\n- Kılıçdaroğlunun özü söylədi ki, seçkilərdə məğlub olan partiyanın rəhbəri həmin vəzifədə olmamalıdır. Deməli, növbəti sekilərdə eyni şey yaşansa, Kılıçdaroğlu öz sözünə sadiq qalmalıdır.\n"Hökumətin, açılım, siyasətinin, məqsədi, Öcalanı, azad, etməkdir",


"Neftçi"nin hücumçusu: "Milliyə dəvət alacağım gözlənilən idi" | Xəbərlər\n"Neftçi"nin hücumçusu: "Milliyə dəvət alacağım gözlənilən idi"\n12:09, 12 noyabr 2018\n"Komandamız həm Farer adalarına, həm də Kosovoya qalib gələcək gücdədir"\n“Milliyə dəvət alacağım gözlənilən idi, amma yüz faiz heç nə bilinmirdi. Bu barədə mətbuatda müxtəlif məlumatlara rast gəlmişdim. Nəhayət, rəsmiləşdi”.\nBunu “Report”a açıqlamasında Azərbaycanın əsas yığmasına ilk dəfə dəvət alan “Neftçi”nin futbolçusu Mirabdulla Abbasov deyib. 23 yaşlı hücumçu bildirib ki, millidə oynamaq hər bir oyunçunun arzusudur: “İlk dəfədir milliyə çağırılıram. Orada möhkəmlənmək, davamlı oynamaq üçün əlimdən gələni edəcəyəm".\nAbbasov UEFA Millətlər Liqasında Farer adaları ilə evdə, Kosovo ilə isə səfərdə keçirəcəkləri oyunları həlledici adlandırıb: "Komandamız həm Farer adalarına, həm də Kosovoya qalib gələcək gücdədir. Bu tapşırığın öhdəsindən gələcəyimizi düşünürəm”.\nQeyd edək ki, Mirabdulla Abbasov cari çempionatda 5 qol vurub. D Liqasında 3-cü qrupda yer alan Azərbaycan yığması 6 xalla 2-ci pillədə qərarlaşıb və lider Kosovodan 2 xal geri qalır. Farer adalarının 4, Maltanın isə 2 xalı var.


Yuxu 3 cürdür\n08:42 5 Noyabr 2016\nYuxu aləmi elə bir aləmdir ki, Quranda da ona işarə edilmişdir. Yuxu - Allahın varlığının və qüdrətinin nişanlərindəndir. İmam Sadiq (ə) Mufəzzil adlı şagirdinə belə buyurur: "Ey Mufəzzil! Yuxuda gördüklərinə görə düşün. Bəzən yuxular doğrudur, bəzən də əsassızdır. Nəticədə insanlar gördükləri yuxu vasitəsilə öz xeyirlərinə hidayət olarlar. Ya da mövzunun ziyanlı olmasını görüb ondan uzaqlaşarlar". (Tebyan\nMilli.Az deyerler.org-a istinadən bildirir ki, Quranda oxuyuruq: "Onlar üçün dünya həyatında və axirətdə müjdə vardır". ("Yunus" 64). Bir nəfər bu ayədə adı çəkilən dünya və axirət müjdəsi haqqında Peyğəmbərə (s) sual verir və Həzrət (s) buyurur: "Bu müjdə, möminin yuxu aləmində gördüyü yaxşı yuxulardır və onun vasitəsilə dünyada ona müjdə verilər".\nİnsan bəzən sadiq yuxular görə bilir ki, bu yuxular onu gələcəkdən xəbərdar edir. Bu yuxular haqqında Məsumların (ə) nəzərinə müraciət edək. İmam Sadiq (ə) buyurur: "Yuxu üç cürdür: Allahın möminə verdiyi vəd, şeytanın atdığı qorxu və qarışıq yuxular".\nHəzrət Peyğəmbər (s) pis yuxulara görə nigarançılıqdan xilas olmağın yollarını belə bəyan edir: "Nə zaman sizlərdən biri yaxşı yuxu görsəniz, onu yozun. Başqalarına danışın. Əgər pis yuxu görsəniz, onu yozmayın və heç kimə də deməyin".\nHəzrət Peyğəmbərə (s) sual verirlər ki, insan niyə pis yuxular görür? Həzrət (s) buyurur: "Nə zaman Allah bəndəsinin yaxşılığını istəyər, onu yuxuda danlayar".\nHəzrət Peyğəmbərə (s) sual verirlər ki, bəs yuxunu kimə danışmaq olar? Həzrət (s) belə cavab verir: "Yuxunu həsəddən və təcavüzkarlıqdan uzaq olan mömindən başqasına danışmaq olmaz".


Azərbaycanda rəqəmsal incəsənətə həsr olunmuş ilk irimiqyaslı “Digitalart-lab” adlı yeni layihəyə start verilir - XƏBƏRLƏR-AZƏRBAYCAN DÖVLƏT RƏSM QALEREYASI\nAzərbaycanda rəqəmsal incəsənətə həsr olunmuş ilk irimiqyaslı “Digitalart-lab” adlı yeni layihəyə start verilir\n02.09.2020 / Mühüm hadisələr\nAzərbaycan Respublikası Mədəniyyət Nazirliyi və Azərbaycan Dövlət Rəsm Qalereyası “Digitalart-lab” adlı yeni layihəyə start verir. Layihə Azərbaycan rəssamlıq sənətinin müasir inkişafından qaynaqlanan rəqəmsal incəsənətin formalaşması, rəssamların bədii yaradıcılıq axtarışlarını, onların yaradıcılıqlarındakı bədii tendensiyaları, üslub özəlliklərini, orijinal ideyaları geniş ictimaiyyətə təqdim etmək məqsədi daşıyır. Qeyd etmək lazımdır ki, Digitalart-lab Azərbaycanda rəqəmsal incəsənətə həsr olunmuş ilk irimiqyaslı layihədir.\nDünyada və Azərbaycanda dördüncü sənaye inqilabı dövründə gedən sürətli rəqəmsallaşma, innovasiyaların, yeni texnologiyaların müxtəlif sahələrdə tətbiqi, incəsənət sahəsində də aktuallaşmışdır.\n“Digitalart-lab” adlı layihə ölkəmizdə incəsənətin bu innovativ sahəsində çalışan gənc, peşəkar və həvəskar rəssamlarla əmakdaşlıq etmək, onların digital yaradıcılıq üslublarını tanımaq və dəstək olmaq məqsədi daşıyır. Layihənin AR Mədəniyyət Nazirliyinin “Gənc rəssamlarla iş” konsepsiyasına uyğun şəkildə həyata keçirilməsi nəzərdə tutulur.\n“Digitalart-lab” layihəsinin bir neçə mərhələdə reallaşması planlaşdırılır. İlkin mərhələdə bu sahədə fəaliyyət göstərən rəssamların əsərlərinə baxış keçiriləcək: Sonrakı mərhələdə ekspertlər tərəfindən seçilən iştirakçılara Azərbaycanı böyük layihələrdə təmsil edən digital sahədə çalışan rəssam Natiq Kamal və digər mütəxəssislər tərəfindən onlayn treninq və seminarlar təşkil olunacaqdır. Növbəti mərhələdə sənət mübadiləsinin və layihənin nəticəsi olaraq virtual sərgi, iştirakçılara sertifikatların verilməsi nəzərdə tutulur. Sizləri yaradıcı potensialınızı bizimlə kəşf etməyə dəvət edirik!\nLayihədə iştirak etmək istəyənlər portfoliolarınızı “Digitalart-lab” başlığı ilə qalereyanın mail adresinə [[email protected]] göndərə bilərlər.\nPortfolioların son göndərilmə tarixi: 30 sentyabr 2020-ci il (portfoliolar [email protected] e-mail ünvanına göndərilməlidir)\nSeçilmiş namizədlərin elanı: 2020-ci il oktyabr ayının əvvəli\nLayihənin müddəti: Noyabr 2020, Mart 2021\nƏlavə məlumat: +994 77 717 33 37, +994 12 430 81 19, azgallery.az


Əsassız qiymət artımına qarşı nəzarət gücləndirilir - Diqqət! » XalqXeber.Az | Son xeberler Azerbaycan xeberleri\nXalqXeber.Az » İqtisadiyyat » Əsassız qiymət artımına qarşı nəzarət gücləndirilir - Diqqət!\nMəlum olduğu kimi, Aİ-92 avtomobil benzininin və dizel yanacağının pərakəndə satış qiymətləri üzrə tarif tənzimlənməsi aparılıb və 5 yanvar tarixindən yeni tariflər tətbiq edilir. Dizel yanacağının qiymət artımının kənd təsərrüfatı sahəsinə təsiri nəzərə alınaraq, hökumət tərəfindən ayrılan subsidiyalar artırılacaq.\nİqtisadiyyat Nazirliyi yanında Antiinhisar və İstehlak Bazarına Nəzarət Dövlət Xidmətindən verilən məlumata görə, tarif dəyişikliyindən sui-istifadəyə və əsassız qiymət artımına yol verilməsinin vaxtında müəyyən edilməsi və qarşısının alınması məqsədi ilə İqtisadiyyat Nazirliyi yanında Antiinhisar və İstehlak Bazarına Nəzarət Dövlət Xidməti tərəfindən mütəmadi aparılan monitorinqlərin intensivliyi daha da artırılıb.


Tarixi yalanlar | Nazim Mustafa\nCategory Archives: Tarixi yalanlar\nERMƏNİ SAXTAKARLIĞI: Yalan üzərində qurulan tarix\nNazim Mustafa, Araz Qurbanov və Elşad Əlilinin birgə fəaliyyəti ilə ərsəyə gələn bu kitabda müxtəlif erməni yalanlarına səhih tarixi mənbələrin əsasında tutarlı cavab verilmişdir. Kitabı aşağıdakı keçiddən oxuya bilərsiniz. http://sam.az/uploads/PDF/Ermeni%20saxtakarligi_Yalan%20uzerinde%20qurulan%20tarix.pdf Məqaləni PDF formatına çevir…\nPosted by: Redaksiya // Tarixi yalanlar // February 28, 2018\nErməni qadınları əslində kim olub?\nErməni diasporası yalanlarını yaymaqda davam edir. Onların növbəti özünütəsdiq cəhdi qadınlarla bağlıdır. Onlar növbəti yalanını Konkordiya Universitetinə yazılı şəkildə göndərib. Materialda deyilir ki, Azərbaycanda eləcə də dünyanın müxtəlif ölkələrində ictimai-siyasi mühitin formalaşmasında erməni qadınlarının böyük…\nPosted by: Redaksiya // Tarixi yalanlar // April 12, 2016\n1948-1953-cü illərdə azərbaycanlıların Ermənistan SSR ərazisindəki tarixi-etnik torpaqlarından kütləvi surətdə deportasiyası son 200 ildə soydaşlarımızın başlarına gətirilən faciələr silsiləsinin bir həlqəsidir. Deportasiya və yaxud əhalinin zorakılıqla miqrasiyası sovet hakimiyyəti illərində müxtəlif üsullarla həyata keçirilən siyasi…\nXarici dövlətlərin və missioner təşkilatların əllərində alətə çevrilən, onların silahlandırdığı ermənilər XX əsirdə dəfələrlə Anadolu və Azərbaycan türklərinə qarşı kütləvi qırğınlar və soyqırım aksiyaları həyata keçirmişlər. Xalqımıza qarşı törədilmiş bütün soyqırım faciələrinə hüquqi-siyasi qiymət verilməsi…\nPosted by: Redaksiya // Erməni təcavüzü, Soyqırım, Tarixi yalanlar, Unudulmuş irsimiz // September 14, 2013\nİrəvan tarixi, erməni həyasızlığı və “Lenta.ru”nun əsassız yalanı “Lenta.ru” internet saytı avqustun 3-də öz oxucularına “Keçmiş SSRİ ölkələrinin paytaxtları” rubrikasından növbəti bir materialı təqdim etmişdir. Ermənistan paytaxtı İrəvan haqqında qələmə alınan “Urartu səltənətinin ürəyində” adlı…\nPosted by: Redaksiya // Tarixi yalanlar // August 23, 2013


Ali Məhkəmə Trampı məyus etdi\n26 Fevral 2018 22:00\nABŞ-ın Ali Məhkəməsi qeyri-leqal immiqrantların uşaqlarının müdafiəsi üzrə proqramın ləğvinə icazə verməyib.\nPublika.az xarici mediaya istinadən xəbər verir ki, məsələyə baxılmasını Ali Məhkəmədən ABŞ administrasiyası xahiş etmişdi.\nXatırladaq ki, ABŞ prezidenti Donald Tramp 2017-ci ilin sentyabr ayında DACA, yəni valideynlərinin uşaq ikən ABŞ-a qeyri-qanuni şəkildə gətirdiyi 800 min gənc insan üçün nəzərdə tutulan dəstək proqramını ləğv edib.\n2017-ci ilin payızında Donald Tramp administrasiyası bildirib ki, proqramı 2018-ci il 5 mart tarixinə qədər bağlamaq niyyətindədir. Amma iki federal məhkəmə proqramın əsas müddəalarının saxlanılması barədə göstəriş verib. Ağ Ev bu qərarlara hələ etiraz etməyib.\nDACA proqramı Konqresdə respublikaçılar və demokratlar arasında fikir ayrılıqlarının əsas səbəblərindən biridir. Bu fikir ayrılıqları 2018-ci ildə federal hökumətin işində iki dəfə qısamüddətli fasilələrə gətirib çıxarıb. Demokratlar DACA-nın uzadılmasından imtina edən respublikaçıların mövqeyi ilə razılaşmırlar.


Mərkəzi Bank nədən çəkinir? –\nMərkəzi Bank nədən çəkinir? – TƏHLİL\n10:34 14 Fevral 2013 Oxunub : 702\nAzərbaycan Mərkəzi Bankının (AMB) İdarə Heyətinin qərarı ilə keçən ilin sonunda uçot dərəcəsinin səviyyəsi 5,25%-dən 5%-ə endiriləndə yazdığımız şərhdə yaxın müddətdə daha ciddi eniş ediləcəyini və sözügedən qərarın bu istiqamətdə başlanğıc olduğunu qeyd etmişdik. AMB-in İdarə Heyətinin sədri Elman Rüstəmov həmin qərara dair açıqlamasında da uçot dərəcəsinin azaldılmasının davam etdiriləcəyini söyləmişdi.\nAncaq AMB İdarə Heyətinin 11 fevral 2013-cü il tarixdən uçot dərəcəsinin səviyyəsini 5%-dən 4,75%-ə endirilməsi barədə növbəti qərarı da təəcüb doğurdu. Ölkədə inflyasiyanın az olması və manatın məzənnəsinin möhkəm şəkildə sabit qalması fonunda dərəcələr niyə cəmi 0,25% azaldılır? Bu, olduqca azdır. Addımın qeyri-neft sektorunda iqtisadi artımı dəstəkləmək üçün atıldığı bildirilsə də, bundan da böyük rəqəmlərlə dəyişikliklər edilən zaman, ölkədə kommersiya bankları tərəfindən təklif olunan kreditlərin faizlərində azalma baş vermir.\nMərkəzi Bankın sonuncu qərarına aid məlumatında da bildirilir ki, 2012-ci ildə orta illik inflyasiya əhəmiyyətli səviyyədə azalaraq cəmi 1,1% təşkil edib. İnflyasiyanın xarici ticarətdə tərəfdaş ölkələrdəkindən aşağı olması nəticəsində manatın real effektiv məzənnəsi iqtisadiyyatın rəqabətqabiliyyətlinə müsbət təsir götərib. Sual yaranır ki, bəs, onda AMB nəyə görə bu cür ehtiyyatla addım atır? Uçot dərəcəsini 1,5, yaxud 2% azaltmaq mümkün deyildimi?\nYeri gəlmişkən, cari ilin yanvar ayı ərzində ərzaq məhsullarının qiymətlərinin 0,6, qeyri-ərzaq mallarının 0,1, əhaliyə göstərilən pullu xidmətlərin qiymət və tariflərinin isə əvvəlki ayla müqayisədə 3,0 % yüksəlməsi nəticəsində istehlak mallarının qiymətləri və xidmət tarifləri əvvəlki ayla müqayisədə 1,2 % bahalaşıb. AMB isə bütövlükdə 2013-cü il üçün ölkədə inflyasiyanı 5-6% səviyyəsində nəzərdə tutur. Maraqlıdır ki, Dövlət Statistika Komitəsinin sədri Arif Vəliyev bu il ölkədə inflyasiyanın 3-5 % olacağını deyib. Bu da onu göstərir ki, hökumətdə bu barədə əslində yekdil gözlənti yoxdur. Ancaq məsələ bundadır ki, tutalım, konkret olaraq 2012-ci ildə orta illik inflyasiya səviyyəsinin cəmi 1,1% təşkil etməsi heç də məqbul sayılmır. O mənada ki, bu, ölkədə iqtisadi fəallığın qeyri-qənaətbəxş vəziyyətdə olduğunu göstərir.\nSual edilir ki, belə şəraitdə qeyri-neft sektorunda iqtisadi artım tam şəkildə dəstəklənə bilərmi? İnfliyasiyanın həddindən artıq aşağı səviyyədə birrəqəmli saxlanması və yaxud da qeydə alınması iqtisadı artıma nail olmaq baxımından məqsədəuyğundurmu?\nŞübhəsiz ki, yox...\nOdur ki, AMB uçot dərəcəsinin səviyyəsini daha böyük rəqəmlə aşağı salsa yaxşı olardı. Ona görə ki, ölkəmizdə iqtisadiyyatın inkişafını dəstəkləmək üçün hökumətin qarşısında indi daha geniş imkanlar açılıb və real sektoru maliyyələşdirməyə tələb xeyli artıb.\nAncaq burada bir nüans var. O da bundan ibarətdir ki, ölkədə iqtisadi fəaliyyətin və artımın dəstəklənməsi siyasəti dövlət büdcəsindən həyata keçirilən müvafiq investisiya, o cümlədən, sosial istiqamətdə maliyyələşdirmə tədbirlərilə ciddi şəkildə uzlaşdırılmalı və infliyasiyaya təsir edən amillərin hər birinin gücü ayrı-ayrılıqda hesablanmalıdır. Belə ki, məsələn, ölkəmizdə sosial xərclərin inflyasiyaya təsiri dəqiq bəlli olmasa da, sosial istiqamətdə artımların bu sahədə nəzərdə tutulan gözləntiyə təsiri həmişə narahatlıq doğurub. Çünki ölkədə maaş və pensiyalar artırılan kimi qiymətlərin yüksəlməsi və inflyasiyanın əhalinin gəlirlərinin bir hissəsini “yediyi” müşahidə edilib ki, bütün bunlar da hər dəfə əslində, daha çox məhz süni qiymət artımı nəticəsində baş verib.Bu il ərzində isə ölkədə maaş və pensiyaların artırılacağı planlaşdırılıb.\nDigər tərəfdən, oxşar mövzuda bütün şərhlərimizdə qeyd etmişik ki, söhbət infliyasiyadan getdiyi təqdirdə büdcədən əsaslı xərclərə və infrastruktur xarakterli investisiya layihələrinə yönəldilən vəsaitlər diqqət mərkəzində saxlanılmalıdır. O baxımdan ki, bunların icrasının məqsədəuyğunluğu, dəyəri, təsnifatı və gedişatı əsaslandırılmaqla, vəsaitlərin xərclənməsinə güclü nəzarət edilsin. Çünki inflyasiyaya ən güclü təkanverici qüvvə əslində məhz bu amil sayılır.\nNə qədər ki, hökumət bütün bu istiqamətlərdə özünə hələ tam əmin deyil, AMB-in uçot dərəcəsində ehtiyatlı davranışı da anlayışla qəbul edilir.\nİqtisadi İslahatlar Elmi-Tədqiqat İnstitutunun\n“Makroiqtisadi tədqiqatlar” şöbəsinin baş mütəxəssisi\nKeçmiş məhkum tapança ilə tutuldu - FOTO


Millimizin yeni baş məşqçisi kim ola bilər? – » SportFM.Az - İdman xəbərləri\nMillimizin yeni baş məşqçisi kim ola bilər? – Namizədlər\nSportfm.az saytı oxu.az-a istinadən bildirir ki, sərbəst güləş üzrə millimizin baş məşqçisi Firdovsi Umudov federasiyanın I vitse-prezidenti təyin edildi. Bundan sonra yığmada baş məşqçi dəyişikliyinin olacağı məsələsi gündəmə gəldi.\nAzərbaycanın əməkdar məşqçisi əməliyyat olundu -


NİDA-çı yenidən məhkəmə qarşısına çıxarılıb » Toplum.tv Azərbaycanda özəl xəbərlər, araşdırmalar, təhlillər və müsahibələrin tək ünvanı\n10:51, 23 Noyabr 2017 (Cümə axşamı) 310\nNİDA-çı yenidən məhkəmə qarşısına çıxarılıb\nNİDA Vətəndaş Hərəkatının həbsdə olan fəalı Ümman Səfərov noyabrın 22-də yenidən məhkəmə qarşısına çıxarılıb. Bakı Apelyasiya Məhkəməsində onun həbs qərarından verilmiş şikayətə baxılıb.\nMəhkəmədə fəalın vəkili Fəxrəddin Mehdiyev deyib ki, Xətai Rayon Məhkəməsinin qərarı əsassızdır. Çünki Ü.Səfərov nə ictimai qaydanı pozub, nə də polisə müqavimət göstərib. Vəkilin sözlərinə görə, onun bu əməli törətməsinə dair polislərin ifadəsindən başqa heç bir sübut yoxdur. Müdafiəçi bildirib ki, Ü.Səfərov "Facebook” səhifəsində hökuməti tənqid edən statuslarına görə cəzalandırılıb.\nGənc fəal özü də məhkəmədə iştirak edib və vəkilin dediklərini təsdiqləyib. Ü.Səfərov bildirib ki, onu üç nəfər mülki geyimli şəxs saxlayaraq, polis idarəsinə aparıb, orada ondan hökuməti tənqid edən statusları niyə yazdığını soruşublar, onları dayandırmağı tələb ediblər.\n"NİDA”çı fəalın sözlərinə görə, polis idarəsində qarşısına şərt qoyublar: ya polisin tələbinə tabe olmaması barədə etiraf xarakterli izahatı, inzibati xəta haqqında protokolu imzalamalıdır, ya da barəsində cinayət işi açılacaq və uzunmüddətli həbə göndəriləcək. Bakı Dövlət Universitetinin jurnalistika fakültəsinin tələbəsi olan Ü.Səfərov deyir ki, uzunmüddətli həbsə görə təhsilinin yarımçıq qalmaması üçün protokolu və o məzmunda izahatı imzalayıb.\nQail Məmmədovun sədrlik etdiyi hakimlər kollegiyası qısa müşavirədən sonra apellyasiya şikayətinin təmin olunmadığını elan edib.\nVəkil Fəxrəddin Mehdiyev AzadlıqRadiosu-na bildirib ki, Ü.Səfərov haqqında həbs qərarından Avropa Məhkəməsinə şikayət göndəriləcək.\nBDU-nun dördüncü kurs tələbəsi olan Ü.Səfərov noyabrın 14-də saxlanılıb. Xətai Rayon Polis İdarəsində onun haqqında inzibati xəta protokolu tərtib olunduqdan sonra məhkəmə qarşısına çıxarılıb. İnzibati Xətalar Məcəlləsinin 535.1 maddəsi (polisin qanuni tələbinə tabe olmama) ilə gənc fəala 15 sutka inzibati həbs cəzası verilib.\nNİDA Vətəndaş Hərəkatı Ü.Səfərovun "Facebook” statuslarına görə cəzalandırıldığını bəyan edib.


“CinemaPlus”da “Viktoriya və Abdul” premyerasından 3 gün öncə nümayiş olunub - Frame.az\n13/12/2017 aquaviridis\t0 Comments\n28 Mall TM-də yerləşən “CinemaPlus” kinoteatrlar şəbəkəsində dekabrın 11-də real hadisələr əsasında çəkilmiş inanılmaz gözəl və təsirli tarixi dram “Viktoriya və Abdul” filminin premyerasından 3 gün öncə nümayişi keçirilib.\nMükəmməl seçilmiş kostyumlar və qrim, səhnə dekorasiyası və aktyorluq bacarıqları, parlaq effektlər, musiqiçilərin və operatorların möhtəşəm işləri və dəqiq qurulmuş süjet xətti tamaşaçını sanki Böyük Britaniyada olduğunu hiss etdirir.\n18 yaşında taxta çıxmaqla ViktoriyaBöyük Britaniyanın, İrlandiyanın daha sonra isə Hindistanın imperatriçəsinə çevrilir. Kraliçanın saysız-hesabsız çalışanları arasında Abdul Kərim adlı yaraşıqlı biri olur. Gəldiyindən bəri o, kraliça yanında nüfuz qazanır. Onu çoxu qısqanır, hətta onunla bənsə belə girirlər, kralıça ilə olan münasibəti haqda isə nəinki İngiltərədə, hətta bütün dünyada belə danışılırdı\nBaxış sayı: 1. 849\n← “Muğam və Mənəviyyat” adlı layihənin növbəti konserti keçiriləcək\n“Dəmirin Yolu” adlı sənədli film təqdim olunacaq →\nNizami Kino Mərkəzində ümummilli lider Heydər Əliyevın anım günü ilə əlaqədar repertuar dəyişikliyi edilib\n11/12/2017 12/12/2017 aquaviridis\t0\n2020-ci ildə Kaspersky növbəti dəfə müstəqil testlərdə digər rəqiblərindən daha çox ən yüksək qiymətlərə layiq görülüb\n30/03/2021 aquaviridis\t0


İran Vyana danışıqlarında irəliləyiş əldə edildiyini bildirib\nİranın Xarici İşlər Nazirliyinin sözçüsü mayın 31-də İran və dünyanın 6 qüdrətinin 2015-ci il nüvə razılaşmasını canlandırmaq üçün aparılan danışıqlarda ciddi irəliləyiş əldə edildiyini, lakin bəzi vacib məsələlərin hələ də həll edilməsinin lazım olduğunu bildirib.\nİran və dünya qüdrətləri Tehran və Vaşinqtonun nüvə paktına tam əməl edilməsi və sanksiya və nüvə fəaliyyətləri ilə bağlı danışıqlara başlanması üçün aprel ayından bəri Vyanada müzakirələr aparır.\n"Vyanadakı danışıqların hər raundu son raund ola bilərdi. Lakin biz tələsməməliyik. Əhəmiyyətli irəliləyişə nail olduq, lalin əsas məsələlər qalır" - deyə, Səid Xatibzadə televiziya ilə nümayış etdirilən həftəlik mətbuat konfransında bildirib.\nO, "Vyana danışıqları dalana dirənməyib" - deyə, əlavə edib.\nABŞ-ın keçmiş prezidenti Donald Trampın üç il əvvəl razılaşmadan çıxmasından və İrana qarşı sanksiyaları bərpa etməsindən sonra Tehran uran ehtiyatlarının zənginləşdirməsinin səviyyəsini yenidən artırmağa və istehsalı sürətləndirmək üçün sentrafuqaların inkişafına başlayıb.\nPrezident Co Bayden Vaşinqtonun bu müqaviləyə Tehranın nüvə bombalarına potensial yol açan uran zənginləşdirilməsi ilə bağlı sərt məhdudiyyətlərə yenidən qayıtdığı halda qayıdacağını deyib.\n"Bütün sanksiyalar qaldırılmalı və bu, İran tərəfindən təsdiqlənməlidir. Biz də onda nüvə addımlarımızı qayıdarıq" - deyə, Xətibzadə bildirib.\nMüzakirələrdə iştirak edən Qərb rəsmilərinin məlumatlandırdığı bir diplomat "Tehran və Vaşinqtonun razılıqda aydınlaşdırılan irəliləyiş öhdəliklərinin bu həftə Vyanada elan ediləcəyini "deyib.


Ölüyə niyə qüsl vermək lazımdır? | Muslims in Georgia\n2019-11-02 08:12:11 7888 Şəri Məsələlər\nİmam Baqirə (ə) sual verirlər ki, niyə meyyitə qüsl verilir? Həzrət (ə) buyurur: “Çünki (ölən zaman) xəlq olduğu nitfə ondan xaric olar”.\nİmama bu sualı bir də verəndə bu cür cavablandırmışdır: “Ölüyə ona görə qüsl verirlər ki, cünubdur. Bir də ona görə ki, mələklərlə görüşən zaman pak olsun. Meyitə qüsl verən isə möminlərlə görüşdüyü üçün gərək qüsl alsın ki, onlarla təharətli halda qarşılaşsın”.\nİmam Rzaya (ə) bu sualı verən zaman buyurmuşdur: “Meyitə qüsl verməyin səbəbi budur ki, bu yolla pak və nəzif olar. Xəstəliyin çirklərindən və xəstə zamanı ona olanlardan paklanar. İnsan öləndən sonra mələklər və axirət əhli ilə görüşər. Ona görə də müstəhəbdir ki, Allah Təala ilə görüşən zaman pak və nəzif olsun. Təharətli halda Allaha diqqət etsin. Allahdan arzusunu istəsin. İstəsin ki, onun haqqında şəfaət verənlərin şəfaətini qəbul etsin”. (Beytutə)\nİnsanın ruhu bədənini tərk edən zaman xəstəliyi ilə bağlı bir çox şeylər ona bulaşar. Ona görə də onu təharətli etmək üçün qüsl verirlər. Onunla təmasda olan insan da bu çirklərdən uzaq olmaq üçün qüsl almalıdır./Deyerler.


Azərbaycan Prezidenti: Müqəddəs Taxt-Tac ilə qarşılıqlı hörmət ilə səciyyələnən münasibətlərimiz böyük inkişaf yolu keçib - TURAN\nAna səhifə Manşet Azərbaycan Prezidenti: Müqəddəs Taxt-Tac ilə qarşılıqlı hörmət ilə səciyyələnən münasibətlərimiz böyük inkişaf...\nAZƏRTAC xəbər verir ki, bu fikirlər Prezident İlham Əliyevin Azərbaycan Respublikası ilə Müqəddəs Taxt-Tac arasında diplomatik münasibətlərin qurulmasının 30 illiyi ilə əlaqədar Roma Papası Fransisk həzrətlərinə təbrik məktubunda yer alıb.\n“2002-ci ilin mayında Papa II İohann Pavelin və 2016-cı ilin oktyabrında Zati-müqəddəslərinizin Azərbaycana tarixi səfərləri həm ikitərəfli əlaqələrimiz, həm də sivilizasiyalararası dialoq baxımından mühüm əhəmiyyət kəsb etmişdi. Mən də Vatikana etdiyim üç rəsmi səfəri, Sizinlə həm Bakıda, həm də Vatikanda keçirdiyimiz görüşləri ən xoş təəssüratlarla xatırlayıram. 2008-ci ildə Bakıda Katolik Kilsəsinin açılışı münasibətlərimizin tarixində əlamətdar hadisələrdən biri olmuşdur. 2012-ci ildə isə Vatikanda ilk dəfə müsəlman ölkəsinə – Azərbaycana həsr olunmuş sərgi keçirilmişdir. Bütün bunlar dinlərarası və mədəniyyətlərarası anlaşmanın təşviqi, ümumbəşəri dəyərlərin qorunub saxlanması, insanlar arasında həmrəyliyin bərqərar olması istiqamətində əməkdaşlığımızın və birgə səylərimizin təzahürüdür”, – deyə təbrikdə qeyd olunur.\nƏvvəlkiBrüsseldə Prezident İlham Əliyevin Avropa İttifaqı Şurasının Prezidenti və Ermənistanın baş naziri ilə görüşü başlayıb\nNövbətiGüclü külək əsəcək, bəzi rayonlara dolu düşəcək


Bu termoplastik məhsullar əsasən tibbi avadanlıqlar və radioloji terapiya sahəsində xəstələrin immobilizasiyası üçün nəzərdə tutulmuşdur.\nEFFICAST®/PELVICAST™ termoplastik məhsulları çox asanlıqla xəstənin anatomiyasına uyğun istənilən formanı alır. Həmçinin, yeni yapışmayan səth və antibakterial xüsusiyyətləri var.\nBu maskaların, xəstəxana mühitində mikrobların yayılmasının qarşısını alan özünəməxsus xüsusiyyətləri var. Qalınlıq və deşiklərinə görə müxtəlif növləri olur.\nEFFICAST®/PELVICAST™ ı xəstənin ölçülərinə əsasən uyğunlaşdırın və bədənin hər bir nöqtəsinə uyğun birləşdirin (burun körpüsü, çənə və bud sümüyü). Bunlar ideal referans nöqtələridir. Çox səliqəli şəkildə lazım olan bütün hissələr əllə birləşdirilir (ən əsası qulaq və burun deşiklərinə)\nEFFICAST®/PELVICAST™ termoplastik materialların sıxlığı 1.13 g/sm³-dir.\nBu məhsullar sabunlu su və ya izopropanol və ya etanol yumşaq parça ilə təmizlənməli və dezinfeksiya olunmalıdır. Əgər təmizləmə mayesi haqqında əmin deyilsinizsə istifadə etməyin. Qətiyyən aerozol spreylərdən, korroziya təmizləyici vasitələrdən, müxtəlif əridici və həlledicilərdən istifadə etməyin.\n3 nöqtəli açıq sifət hibrid maskası\nELİTE CYSTOFLOW Silikon Supra-pubik Drenaj Exchange Set\nXR 60G (yaşıl) PROXIMATE® Reloadable Stepler üçün katric\nSteril cərrahi lateks əlcəklər Platinium\n26165 Mavi rəngli kalpak


Aprel şəhidinin xanımı: “Elvin “mənə bir şey olsa get, xoşbəxt ol” demişdi” – MÜSAHİBƏ + | SUMQAYITXEBER.COM\nSUMQAYITXEBER.COM > ÖLKƏ > Aprel şəhidinin xanımı: “Elvin “mənə bir şey olsa get, xoşbəxt ol” demişdi” – MÜSAHİBƏ +\nAprel şəhidinin xanımı: “Elvin “mənə bir şey olsa get, xoşbəxt ol” demişdi” – MÜSAHİBƏ +\nMüəllif: sumqayitxeber.com • Tarix: 18 Oktyabr 2017 • Baxış sayı: 1,362 dəfə • Şərh yoxdur\n2016-cı ilin aprel döyüşləri zamanı şəhid olmuş Elvin Qayıbovun həyat yoldaşı Aytac Qayıbova Modern.az saytına müsahibə verib.\nElvin Qayıbov 1989-cu ilin 26 dekabrında Xaçmazda anadan olub. Azərbaycan Silahlı Qüvvələrinin şəhid çavuşu Elvin Qayıbov ölümündən sonra ”Hərbi xidmətdə fərqlənməyə görə” III dərəcəli medalı ilə təltif edilib.\nModern.az saytı şəhidimizin həyat yoldaşı Aytac Qayıbova ilə müsahibəni təqdim edir.\n- Aytac xanım, Elvinlə ailə münasibətləriniz sevgi üzərində qurulmuşdu, yoxsa, valideynlərin seçimi idi?\n-Bir müddət bir-birimizi tanıyıb sevmişik. Sonra valideynlərimizin xeyir-duası ilə nikaha daxil olmuşuq. Ailə quranda Elvinin 25 yaşı vardı. Mən isə hələ orta məktəbdə oxuyurdum. Bir müddət nişanlı qalmalı olmuşduq. Çünki məktəbli olduğumdan nikah yaşım deyildi. Orta məktəbi bitirdikdən sonra toyumuz oldu.\n- Elvin müddətdən artıq hərbi xidmət göstərirdi?\n- Bəli. Füzulidə çavuş kimi hər xidmət göstərirdi.\n- Nə vaxtsa, Elvini hərbi hissədən geri çəkmək haqqında fikirlər səsləndirirdiniz?\n- Belə söhbətlər edirdik. Ailə qurandan sonra Elvinlə Füzulidə 3ay yaşamalı oldum. İşi çətin idi. Orada olandan sonra bir daha əmin oldum ki, hərb sahəsi asan deyil. Hər an sevdiyin insanı itirmək təhlükəsi yaşayırsan. Elvin hiss edirdi ki, o, hərb sahəsinə qayıdanda mən çox narahat oluram. Söz vermişdi ki, xidmətinin 3 ili tamam olan kimi tərxis olunacaq.\n2016-cı ilin 4 aprelində Elvinin 3 ili tamam olurdu və o həmin gün ailəsinin – bizim yanımıza qayıdacaqdı. Amma elə həmin gün şəhid oldu. Hətta komandiri də Elvinin bu işdən uzaqlaşmaq fikrindən xəbərdar idi. Sadəcə demişdi ki, 10 gün də gözlə, sonra çıxıb gedərsən. Biz nə biləydik ki, belə bir hadisə olacaq. Özü də Elvin evdən 7 gün olardı ki, hərbi hissəyə geri dönmüşdü. Martın 27-si məzuniyyət vaxtı bitmişdi.\n- Sonuncu telefon danışıqlarınız zamanı sizə nə deyirdi?\n- Onunla hər gün danışırdım. Amma hər danışanda halallıq istəyirdi. “Mənə nə etmisənsə, halal elə” deyirdi.\n- Son istəyi nə olmuşdu?\n- Başqa istəyi də vardı. “Mənə bir şey olsa get, xoşbəxt ol” demişdi.\n- Dedidiz ki, Elvinin ili çıxan kimi qaynatanızgilin evini tərk etməli oldunuz. Kimdən gəldi belə bir addım atmaq?\n- Bu ilin 10 aprelində Elvinlə yaşadığımız evdən çıxmalı oldum. Çox çətin idi Elvinsiz o evdə yaşamaq. Hələ də inana bilmirəm ki, 1 il o evdə necə yaşamışam. Elə bilirdim ki, o evdən sağ çıxmayacam. Qaynanam, qaynatam və mən bir il bir yerdə yaşadıq. Elvinsiz onun valideynlərinin üzünə baxmaq çox çətin idi.\n- Hazırda Elvinin ailəsi ilə əlaqə saxlayırsınızmı?\n- Hər gün telefon əlaqəmiz olur.\n- Elvinin ata-anası nə arzulayır sizə?\n- Nə arzulayacaqlar ki?! Deyirlər, get xoşbəxt ol. Onlara gedib-gəlirəm, baldızlarımla görüşürəm. Əlaqəni kəsməmişəm. Yenə də mənim üçün qaynana, qaynata olaraq qalırlar.\n- Əslində hər bir sualı çətinliklə verirəm. Bildiyimə görə, övladınız yoxdur. Hər halda, Elvin övladının olması barədə xəyallarını dilinə gətirməmiş olmazdı. Çünki hər kəsin ata, ana olmaq arzusu olur.\n- Elvinin də ata olmaq arzusu vardı. O, uşaqları çox sevirdi. Həmişə arzulayırdı ki, əkiz uşaqları olsun. Deyirdi ki, mənim də əkiz uşaqlarım olacaq. Elvin 3 dəfə əməliyyat olunduğu üçün evləndikdən sonra 3 dəfə məzuniyyət götürmüşdü. Həkimlərin göstərişi ilə bu əməliyyatlar həyata keçirilmişdi. Elə sonuncu dəfə əməliyyat olunub, o gedən getdi.\n- Elvin yuxularınıza gəlirmi? Onun xəyalı ilə nə danışırsınız?\n- Elvinlə yaşadığım evdə olanda hər axşam yuxularıma gəlirdi. Elə hey “gələcəyəm” deyirdi. Amma qaynatamgildən ayrılıb ata evinə gedəndən sonra Elvin yuxuma az-az gəlir.\n- Amma insanın ümidi heç zaman ölmür.\n- Hələ də Elvinin yoxluğuna inana bilmirəm. Elə bilirəm ki, o nə vaxtsa qayıdıb gələcək.\n- Baş verənlərə, yaşananlara baxmayaraq, həyat davam edir. 10, 15, 20 ildən sonra başımıza nələrin gələcəyini bilmirik. Elvinin arzusunu nə vaxtsa yerinə yetirmək istəyərsinizmi?. Çünki sizə “mən olmasam, xoşbəxt ol” deyib.\n- Zaman göstərər. Həyatda hər şey ola bilər.\n- Nişan üzüyünüzü də özünüzlə ata evinə apardınız, yoxsa…\n- Elvinin barmağıma taxdığı nişan üzüyü məndədir.\n- Bəs sizin ata- ananız nə düşünür? Sizdən bir istəkləri varmı?\n- Ata-anam məni düşüncələrimdən uzaqlaşdırmaq istəyir. Çalışırlar ki, həyata baxmağı bacarım. Yenidən ailə qurmağımı, xoşbəxt olmağımı arzulayırlar.\n- Siz danışdıqca hiss etdim ki, sevginiz ilk gündəki kimidir.\n- Bu sevgi heç vaxt ölməyəcək. Harda və kimin yanında olsam belə, Elvinə olan sevgim ölməyəcək. Onun kimisi olmayacaq. Başqasını Elvini sevdiyim kimi sevə bilməyəcəm. Onun gözlərinə baxdığım kimi, baxa bilməyəcəm.\n- Yqəin Onu hər gün xatırlayırsınız…\n- Əlbəttə, elə bir gün olmur ki, o, yadıma düşməsin.\n- Həm də çox darıxırsınız…\n- Lap çox darıxıram…


Bülbülə sakini bibisinin əxlaqsızlığına göz yuma bilmədi\n27 May 2011 10:40\nNamus ləkəsi qanla yuyuldu\n"İçəri daxil olanda gördüm ki, otaqlar qaranlıqdır, ona görə evin işıqlarını yandırdım. İşıq yandıqda gözlərimə inanmadım, bibim tanımadığım bir kişi ilə əxlaqsız hərəkətlər edirdi. Həmin kişi məni görüb tez açıq pəncərədən bayıra tullanaraq qaçdı. Bibimi lüt vəziyyətdə gördükdə hirsləndim, onun üstünə hücum çəkib, əllərimlə boğazından tutub sıxmağa başladım".\nBakı Ağır Cinayətlər Məhkəməsində Bakı şəhəri, Bülbülə qəsəbə sakini 1987-ci il təvəllüdlü Zeynal Abdullayevin məhkəmə istintaqı yekunlaşıb. Təqsirləndirilən şəxs 41 yaşlı bibisi İradə Abdullayevanı boğaraq qətlə yetirməkdə ittiham olunub.\nMəhkəmə yolu ilə müəyyən edilib ki, Zeynal Abdullayev 7 iyun 2009-cu ildə saat 23:30 radələrində qonşuluqda yaşayan bibisi İradə Abdullayevanın evinə gəlib. Mənzilə daxil olarkən o, bibisinin tanımadığı bir nəfərlə əxlaqsız hərəkətlər etməsinin şahidi olub. Gördüyü mənzərədən əsəbləri tarıma çəkilən Zeynal Abdullayev qadını öldürmək qərarına gəlib. O, bibisinin üstünə hücum çəkərək, onu yerə yıxıb. Əvvəlcə əlləri ilə onun boğazından tutaraq boğmağa başlayıb. Amma qadının ölmədiyini görüb, döşəmənin üstündə olan qaz plitəsinin şlanqını onun boğazına dolayaraq iki əli ilə möhkəm sıxıb. Yaranmış mexaniki asfiksiya nəticəsində İradə Abdullayeva boğularaq ölüb.\n"İradə qapalı xasiyyətli qadın idi"\nTəqsirləndirilən şəxs qismində dindirilən Zeynal Abdullayev ona elan edilmiş ittihamla özünü qismən təqsirli bilib. O, ifadəsində göstərib ki, ögey anası Şəhrinaz, bacısı Nəzakət və qardaşı İzzətlə birlikdə yaşayıb. Daimi iş yeri olmadığına görə müvəqqəti olaraq ayrı-ayrı yerlərdə fəhləlik edib. Mərhum İradə Abdullayeva onun həm bibisi, həm də qonşusu olub: "Bibimin oğlu İlham 2008-ci ildə həqiqi hərbi xidmətə çağırılıb və hal-hazıradək xidmətdədir. İradə qapalı xasiyyətli qadın idi, tez-tez spirtli içki qəbul edir, ümumiyyətlə, əxlaq normalardan kənar davranışı ilə digər qonşulardan seçilirdi.\n"Bibim öz hərəkətləri ilə nəslimizin adına ləkə gətirirdi"\nSpirtli içki qəbul edəndə İradə çox hirsli olurdu, söz soruşanda acıqla cavab verirdi, elə bil ki, kiminləsə mübahisə axtarırdı. Qonşulardan və tanışlardan eşitmişdim ki, bibimin yanına yad kişilər gəlir-gedir. Düzdür, mən özüm həmin kişiləri görməmişəm, ürəyimdə fikirləşirdim ki, əgər həmin kişiləri görsəydim, bibim üçün çox pis olardı. Bibimin bu cür əxlaqsız hərəkətləri nəslimizin adına ləkə gətirdiyinə görə onun əlindən çox acıqlı idim.\n7 iyun 2009-cu ildə gecə vaxtı bibimin evindən uca səslər və hay-küy eşidərək başa düşdüm ki, İradə yenə də hardasa araq içib və kimsə onu evə gətirib. Ona görə də, evdən çıxıb bibimgilə getdim.\n"Qaz plitəsinin şlanqını götürüb boğazına doladım"\nİçəri daxil olanda gördüm ki, otaqlar qaranlıqdır, ona görə evin işıqlarını yandırdım. İşıq yandıqda gözlərimə inanmadım, bibim tanımadığım bir kişi ilə əxlaqsız hərəkətlər edirdi. Həmin kişi məni görüb tez açıq pəncərədən bayıra tullanaraq qaçdı. Bibimi lüt vəziyyətdə gördükdə hirsləndim, onun üstünə hücum çəkib, əllərimlə boğazından tutub sıxmağa başladım. Həmin anda hiss etdim ki, bibim sərxoş vəziyyətdədir və özünü idarə edə bilmir. İradənin boğazını 5-6 dəqiqə tutub sıxdım, lakin ölmədiyini görüb, otaqda olan qaz plitəsinin şlanqını götürüb boğazına doladım.\n"Hadisə barədə heç kimə bir söz demədim"\nHəmin şlanqı iki əlimlə sıxmağa başladım, eyni zamanda İradənin boğazından tutaraq onun sifətini qaz sobasının altına, metlax plitələrə vurdum. Bundan başqa, İradə döşəmə üzərində uzanarkən ayaqlarımla onu 2-3 dəfə vurdum ki, çapalamasın. Təxminən 1-2 dəqiqə sonra bibimin nəfəsi kəsildi. Başa düşəndə ki bibim ölüb, otağın pəncərəsini bağlayıb öz evimə getdim. Evdə bacımdan başqa heç kimi yox idi. Anamla qardaşım həmin vaxt kənddə idilər. Hadisə barədə heç kimə xəbər verməyib yatdım. Növbəti gün saat təxminən 20:00 radələrində törətdiyim cinayət barədə anama və bacıma danışdım, sonradan 31-ci polis bölməsinə gedib təslim oldum."\n"İradə evinə ayrı-ayrı kişilər gətirir, onlarla birgə gecələyirdi"\nZərərçəkmiş şəxs qismində dindirilən Azər Abdullayev (mərhumun qardaşı) ifadəsində göstərib ki, bacısı İradə xasiyyətcə pis adam olmasa da, tez-tez spirtli içki qəbul edir, öz davranışı ilə cəmiyyətdə qəbul edilmiş normalardan kənara çıxırdı: "İradə əvvəllər iki dəfə məhkum olunub, cəzasını çəkmiş bir qadın idi. O, sərxoş olduqda qonşularla mübahisə edir, onları söyüb təhqir edirdi. Buna görə də qonşular dəfələrlə həm mənə, həm də ki 31-ci polis bölməsinə şikayət edirdilər. İradə həmçinin mütəmadi olaraq evinə ayrı-ayrı kişiləri gətirərək onlarla birgə gecələyirdi. Bir neçə dəfə ona iradlarımı bildirmişdim, xahiş etmişdim ki, bu cür davranışlara son qoysun.\n"Arvadım dedi ki, bu gecə Zeynal İradəni öldürüb"\nLakin bacım xahişlərimə məhəl qoymayaraq özünü istədiyi kimi aparırdı. Bundan başqa, bacılarım və 2009-cu ilin mart ayında vəfat etmiş qardaşım Maarif (Zeynalın atası-red.) dəfələrlə İradəyə kəskin iradlarını bildirmişdilər. 8 iyun 2009-cu ildə saat təxminən 20 radələrində işdən qayıdarkən evin bayır qapısının yanında qardaşım oğlu Zeynalla rastlaşdım. Zeynala həmişəki kimi təklif etdim ki, gəlib mənimlə birgə axşam yeməyi yesin. Zeynal isə razılaşmayaraq evə getdiyini dedi. Bundan sonra mən çörək yemək üçün masanın arxasına əyləşdikdə həyat yoldaşım Təminə mənə, "çörəyini ye, sonra sənə bir söz deyərəm", - dedi. Mən də dedim ki, deyirsənsə indi de. Təminə, "Zeynal İradəni bu gecə öldürüb", - dedi. Bu sözdən sonra şoka düşüb yeməyimi yeməyib çölə çıxdım, Zeynalı axtarmağa başladım. Küçədə dayanan uşaqlar mənə, "Zeynal avtobusa minib 31-ci polis bölməsinə təslim olmağa gedib", - dedilər."\n"Çalışırdım İradəyə təsir göstərim ki, o öz davranışına diqqət yetirsin"\nŞahid qismində dindirilən Təminə Abdullayeva ifadəsində göstərib ki, mərhum İradə Abdullayeva onun dayısı qızı olub: "İradə oğlu İlhamla birgə qonşuluqda yaşayırdı. O, tez-tez spirtli içkilər qəbul edir, ətrafda yaşayan adamlarla mübahisə-qalmaqal yaradır, evinə ayrı-ayrı kişiləri gətirərək onlarla birlikdə araq içir, həmin adamlar İradənin evində gecələyirdilər. Ona görə də qonşular ona və başqa qohumlara mütəmadi olaraq şikayət edirdilər. Mən digər qohumlarla birlikdə əlimdən gələni edirdim ki, İradəyə təsir göstərim və o öz davranışına diqqət yetirsin. 8 iyun 2009-cu ildə saat 09 radələrində evdə olarkən Zeynal gəlib dedi ki, bibimi öldürmüşəm. Mən dəhşətə gəldim, Zeynaldan soruşdum ki, nə danışırsan, niyə? Zeynal isə cavabında bildirdi ki, əxlaqsız işinin üstündə tutub öldürmüşəm. Bundan sonra Zeynal öz evinə getdi. Bacısı Nəzakətlə birgə anasının Şamaxı şəhərindən qayıtmasını gözlədi. Çünki hadisədən bir neçə gün öncə anası Şəhrinaz həmin şəhərə öz anasına baş çəkməyə getmişdi. Həmin gün saat 14-15 radələrində Şəhrinaz evə qayıtdıqda Zeynal törətdiyi cinayət barədə ona danışdı. Axşam vaxtı isə polis bölməsinə gedərək təslim oldu".\n"Zeynal dedi ki, bibimi öldürdüm, özüm də gedirəm könüllü təslim olmağa"\nŞahid qismində dindirilən Şəhrinaz Abdullayeva ifadəsində ögey qızı Nəzakət, ögey oğlu Zeynal və oğlu İzzətlə birlikdə yaşadığını göstərib: "Mən heç bir yerdə işləmirəm. Həyat yoldaşım Maarif həmişə işləyir, çətinliklə də olsa, ailəsini dolandırırdı. 2009-cu ilin mart ayında həyat yoldaşım vəfat etdi. Mərhum İradə Abdullayeva mənim baldızım olub. İradə tünd, xoşagəlməz xasiyyətə malik olan bir qadın idi, xüsusən də içkili olduqda özündən çıxır, kənar şəxslərlə mübahisə, qalmaqal yaradırdı. Bundan başqa İradə evinə mütəmadi olaraq yad kişiləri gətirir, onlarla birgə gecələyirdi. Ögey oğlum Zeynal isə sakit təbiətli, zəhmətkeş bir oğlandır, o, heç siqaret də çəkmir. Bibisinin biabırçı davranışına görə Zeynal çox həyəcanlanaraq deyirdi ki, bibim yığışdırılmalı adam deyil, o, heç vaxt düz yolla getməyəcək. 6 iyun 2009-cu ildə oğlum İzzətlə birlikdə Şamaxı şəhərində yaşayan anamın yanına getmişdim. 8 iyun 2009-cu ildə saat 15 radələrində evə qayıtdıqda Zeynal məni qarşılayıb dedi ki, bibimi öldürdüm, özüm də gedirəm könüllü təslim olmağa. Səni gözləyirdim ki, bacım evdə tək qalmasın. Onu sənə təhvil verib, Azər əmi ilə sağollaşıb gedirəm".\n"Bibimin hərəkətlərini görə çox xəcalət çəkirdim"\nŞahid qismində dindirilən Nəzakət Abdullayeva da ifadəsində yuxarıda göstərilənləri təsdiq edib: "Bibimin evinə gedib-gəlmirdim, çünki onun yanına gələn şəxslər, istər qadınlar, istərsə də kişilər yaxşı adamlar deyildilər. İradənin davranışına görə çox xəcalət çəkirdim. 8 iyun 2009-cu ildə saat 09:30 radələrində qardaşım Zeynal məni çağırıb, "bibimi qətlə yetirdim, qoy anam gəlsin, səni ona təhvil verib polisə təslim olacağam", - dedi. Zeynala inanmadım, dedim ki, bu ola bilməz, sən belə adam deyilsən."\nMəhkəmənin hökmü Zeynal Abdullayev cəzasını ümumi rejimli cəzaçəkmə müəssisəsində çəkməkdə 9 il müddətinə azadlıqdan məhrum edilib.\nNamus məfhumunun nə iyi var, nə dadı, nə də görkəmi. Onu ancaq insanlar hiss edə bilirlər. Namusun nə olduğunu bilməyənlər isə heyvanı həyat sürür, meşə qaydaları ilə mühakimə olunurlar.


Prezidenti tənqid edə-edə seçkiləri uddular - Mətbuat icmalı\n2021, 27 Sentyabr, Bazar ertəsi, Bakı vaxtı 17:46\nAmerikada aralıq seçkilərdə respublikaçı namizədlər seçki şüarlarını bir qırağa qoyub, yalnız Obamanı tənqid etməklə məşğul idilər.\nAvropa Komissiyasının sədrliyindən gedən Barroso Putin haqda.\nPakistanda müsəlman kütlə xristian ər-arvadı öldürüb. Yandırılan Quran yoxsa pul borcu?\nWashington Post qəzeti yazır ki, ABŞ-da noyabrın 4-dəki aralıq seçkilərində respublikaçılar Senatda çoxluğu demokratlardan aldı. Nümayəndələr palatasında isə çoxluq onsuz da respublikaçılarda idi.\nNoyabrın 5-i səhərə olan məlumata görə, Senatda qızğın izlənən 13 yerə seçkilərin 10-da respubikaçı namizədlər qalib gəlib. Onlar demokratlarda olan Ayova, Kolorado, Arkanzas, Montana, Cənubi Dakota, Qərbi Virciniya və Şimali Karolina ştatlarında qalib gəliblər. Bu da Senatda əksəriyyəti qazanmağa lazım olandan çoxdur. 2007-ci ildən bəri ilk dəfədir ki, Senat respublikaçıların nəzarətinə keçir.\nRespublikaçılar Nümayəndələr palatasında da əlavə 10 yer qazanıblar. 1940-cı ildən bəri Respublikaçılar belə böyük uğur qazanmamışdı. Qəzet yazır ki, bu səsvermə uzun, bahalı, kəskin seçkini başa vurdu. Seçkidə əsas məsələ isə prezident idi. Seçkilərlə Obamanın imicinə zərbə dəydi. O gördü ki, onun səhiyyə proqramı və dünyadakı böhranlara reaksiya verə bilmənəsi onun imicini korlayıb.\nBu seçkidə respublikaçılar ona qarşı çıxırdı, demokratlar isə ondan qaçırdı. Kentukki ştatında Senata namizədliyi verən demokrat , yəni prezidentin öz demokrat partiyasının üzvü Alison Lindergan Grimesdan seçki kampaniyasında dəfələrlə soruşulub ki, o, prezident seçkilərində Obamaya səs vermişdimi? Grimes dəfələrlə bu suala cavab verməkdən imtina edib.\nQəzet sonda yazır ki, ekzit-pollar Obamanın bu seçkidə simvola çevrildiyini göstərir: onun özü vaxtilə prezidentliyə hansı şüarla gəlmişdisə, indi respubikaçılar eyni şüarlarla demokratları udurlar. Obama həmişə Vaşinqton rəhbərliini tənqid edirdi ki, Vaşinqton rəhbərliyində “tıxac”dır, hərəkət etmək olmur, Vaşinqton liderləri partiyaların mübarizəsindən qırağa çıxa bilmirlər.\nDEMOKRATLAR ÖZLƏRİNİ OBAMADAN QIRAĞA ÇƏKİRDİ\nNew York Times qəzeti yazır ki, seçkidə demokratlardan olan namizədlərin hamısı özünü Obamadan qırağa çəkirdi.\nHətta ABŞ üçün görünməmiş iş olurdu- heç bir demokrat namizəd Obama hakimiyyəti dövründə yeni iş yerlərinin açılmasında əhəmiyyətli irəliləyiş olduğunu və iqtisadi artım olduğunu mövzuya çevirmirdi.\nNiyə? Qəzet yazır ki, Senata seçkiləri neqativlik uddu.\nRespublikaçıların seçkilərdə nəzəri olaraq şüarları - yeni iş yerləri, vergi islahatı və xərcləri azaltmaq idi.\nAncaq bunlardan heç kim danışmırdı. Onlardan soruşan da yox idi, bunu necə edəcəklər. Çünki hər bir respublikaçı namizəd öz kampaniyasını yalnız Obamanın uğursuzluğu üzərində qururdu.\nRespublikaçıların Konqresi tam nəzarətə götürməyi nəzəri olaraq onlara Obama administrasiyası ilə kompromissə gəlməyə imkan verir. Respublikaçılar göstərə bilərlər ki, onlar təkcə tənqid etməyi yox, həm də idarə etməyi bacarırlar.\nAncaq praktiki olaraq Senat və Nümayəndələr palatası daha mühafizəkar ola bilər. Hazırda seçkini udanlar seçki kampaniyasındakı vədlərini yerinə yetirməyə başlayacaq və daha neqativ olacaq.\nAncaq qəzet məqaləsini pozitiv tonda bitirir. Senatda çoxluğun lideri olacaq McConnel deyib ki, ikipartiyalı sistem o demək deyil ki, biz daimi münaqişədə olmalıyıq. Qəzet yazır ki, Senat çoxluğunun lideri indi bu sözlərinin boş olmadığını sübut etməlidir.\nPUTIN BARROSOYA NƏ DEYİRMİŞ?\nFinancial Times qəzeti yazır ki, Avropa Komissiyasının vəzifədən bu yaxınlarda getmiş sədri Barroso deyib ki, onun vəzifədə etdiyi heç də hər şey düzgün olmayıb.\nAncaq o, 10 il gənc olsaydı, yenə eyni işlə məşğul olardı, eyni işləri görərdi.\nBarrosonun sözlərinə görə, Brüsseldə ümumi bir əhval var ki, guya keçmiş Fransa prezidenti Mitteranın, keçmiş Almaniya kansleri Kolun dövrü qızıl dövr idi. Barroso deyir ki, bu, illüziyadır, guya əvvəllər çətin problemlər olmayıb.\nBarrosonun Putin haqda fikirləri maraqlıdır. Almaniya kansleri Merkel hesab edir ki, Putin irrasional olub, Avropa Birliyinin ticarət komissarı Karel de Gucht mətbuata deyib ki, “Putin Avropanı sevməyənin birisidir”.\nBarroso isə deyir ki, Putin öz ölkəsinin gələcəyinin Qərbdə olduğunu başa düşür.\nBarroso Putinlə 20 dəfədən çox görüşüb. O cümlədən Putinin daçasında. Putin bir dəfə ona deyib ki, Avropa Birliyi və Rusiya terrorizmlə üzləşən Xristian ölkələr komandasının iki üzvüdür. Putin ondan soruşub ki, “biz nə qədərik?”. Yəni bu xristian komandası üzvləri dünyada nə qədərdir?\nBarroso deyir ki, Putin özünü xristian sayır və özünü avropalı hesab edir. Ona görə Barroso Putinin Avropaya müxalifətdə olması fikri ilə razılaşmır.\nBarrosonun sözlərinə görə, Putin ona dəfələrlə deyib ki,”Ukraynanın Avropa Birliyinə üzvlüyünün də prinsipcə əleyhinə deyil. Üzvlüyünün!”\nBəs Putin nəyin əleyhinədir? Və ya nə istəyir? Barroso deyir ki, Putin ona dəfələrlə bildirib ki, onun üçün əhəmiyyətli olan Avrasiya Birliyidir və Barrosonun sözlərinə görə, Putin Ukraynaya spesifik rol ayırır.\nBarroso deyir: “Biz gerimi çəkilməliyik? Deməliyik ki, OK, Vladimir, Ukrayna sənindir? Ukrayna ilə nə edirsən, et? Biz bunun məntiqi nəticəsi olaraq deyirik ki, bütün bunlar qəbul edilməzdir!”.\nWall Street Journal qəzeti yazır ki, Pakistanda müsəlman kütlə xristian ər-arvadı ölıdürüb. Kütlə həmin ailəni Quranın səhfələrini yandırmaqda ittiham edirdi.\nBu hadisə noyabrın 4-də, Pəncab vilayətinin Kot Radha Kişan kəndində oilub. Polis 42 sakini saxlayıb. Polis rəsi deyir ki, “kənddəki kərpic zavodunda mühasib, kərpic zavodunda təsərrüfat müdiri həmin ər-arvadın- Shama Bibi və Shahbaz Masihin Quran səhifələrini yandırdığını deyir”.\nAncaq qəzet yazır ki, bu kənddə yaşayanlar çox kasıbdırlar. Shama Bibi və Shahbaz Masihin bu kənddə yerləşən kərpic zavodunun sahibi Yousaf Gujjara borcları olub. Insan haqları fəalları deyirlər ki, Pakistanda kasıblar işə düzələndə avans kimi pul alırlar, sonra bu pulu maaşlarından qaytarırlar.\nHadisədən qabaq bu ər-arvadı borclarına görə məhz kərpic zavodunda tutub-saxlayırlarmış.\nPolis bildirir ki, Quran səhifələrinin cırılması, yandırılması faktdır, ancaq bunu kimin etdiyi dəqiq sübut olunmayıb.\nQəzet onu da yazır ki, Pakistanda işçilər sahibkara borcu qaytarana qədər gündə 2-7 dollar pul alırlar.\nNizami edam cəzası aldı\nAzərbaycandan olan deputatlar ABŞ seçkilərini müşahidə edir\nRespublikaçılar Senatda çoxluğu qazanır\nBarroso Putinə xəbərdarlıq məktubu göndərib